open-index/open-wikipedia-markdown huggingface dataset:
ಕುಪ್ಪಳು

**ಕುಪ್ಪಾಳು** ತಿಪಟೂರು ತಾಲೂಕಿನ ತುಮಕೂರು ಜಿಲ್ಲೆಯ ಒಂದು ಸಣ್ಣ ಹಳ್ಳಿ.ಈ ಹಳ್ಳಿಯಲ್ಲಿ ಕರಡಿ ಹೆಸರಿನ ರೈಲು ನಿಲ್ದಾಣವಿದೆ.ಕುಪ್ಪಾಳು ರಾಷ್ಟ್ರಿಯ ಹೆಧ್ಧಾರಿ ಸಂಖ್ಯೆ ೨೦೬ ರಿಂದ ೩ ಕಿಲೊಮೇಟರು ದೂರದಲ್ಲಿದೆ.

ವರ್ಗ:ತುಮಕೂರು ಜಿಲ್ಲೆ
ನಮ್ಮ ಊರು- ನಮ್ಮ ಕುಪ್ಪಾಳು
🌄🏝🛤🏥🕌🗻

ತುಮಕೂರು ಜಿಲ್ಲೆಯ ತಿಪಟೂರು ತಾಲೂಕಿನ ಕಿಬ್ಬನಹಳ್ಳಿ ಹೋಬಳಿಗೆ ಸೇರಿದ ಒಂದು ಗ್ರಾಮ.
ಕಿಬ್ಬನಹಳ್ಳಿಯಿಂದ ತಿಪಟೂರಿಗೆ ಹೋಗುವ ಮಾರ್ಗದಲ್ಲಿ ಹೆದ್ದಾರಿ ೨೦೬ ಇಂದ ಸುಮಾರು ೪ ಕಿಮೀ ದೂರದಲ್ಲಿದೆ.ತಿಪಟೂರಿನಿಂದ ಸುಮಾರು ೧೫ ಕಿಮೀ ದೂರದಲ್ಲಿದೆ.
ಗ್ರಾಮದಲ್ಲಿ 141 ಮನೆಗಳಿದ್ದು 628 ಜನಸಂಖ್ಯೆ ಹೊಂದಿದೆ (2011 ಜನಗಣತಿ ಪ್ರಕಾರ). ಶೇಕಡ 63.54% ಸಾಕ್ಷರತೆಯ ಪ್ರಮಾಣ ಹೊಂದಿದೆ.
ಗ್ರಾಮ ದೇವತೆ ಶ್ರೀ ಕೆಂಪಮ್ಮ   ಕೃಪೆಯಿಂದ ಇಂದು ಕುಪ್ಪಾಳು ಸುಸಜ್ಜಿತ ಗ್ರಾಮವಾಗಿದೆ. ಇಲ್ಲಿನ ಸೌಲಭ್ಯಗಳು

೧-  ಶಿಕ್ಷಣ ವ್ಯವಸ್ಥೆ📚📚
ಪ್ರಾಥಮಿಕ ಶಾಲೆಯಿಂದ ಹಿಡಿದು ಕಾಲೇಜು (ಕಲಾ ವಿಭಾಗ) ಶಿಕ್ಷಣದವರೆಗೊ ಇಲ್ಲಿ ಸೌಲಭ್ಯ ಇದೆ. ಪ್ರಾಥಮಿಕ ಶಾಲೆಯು ಸರ್ಕಾರಿ ಶಾಲೆಯಾಗಿದ್ದು ಉತ್ತಮ ಗುಣಮಟ್ಟದ ಶಿಕ್ಷಣ ನೀಡುತ್ತಿದೆ ಹಾಗೂ ಪ್ರೌಢಶಾಲೆಯು ಖಾಸಗಿ ಸಂಸ್ಥೆಯ ಮೂಲಕ ನಡೆಯುತ್ತಿದ್ದು ಶಿಕ್ಷಣ ಹಾಗೂ ಕ್ರೀಡೆಯಲ್ಲಿ ಅನೇಕ ಸಾಧನೆ ಮಾಡಿದೆ.

೨- ರೈಲ್ವೆ ನಿಲ್ದಾಣ🚞🚈🚈
ಬೆಂಗಳೂರು ಮತ್ತು ಹುಬ್ಬಳ್ಳಿ ರೈಲ್ವೆ ಮಾರ್ಗದ ಒಂದು ಸುಸಜ್ಜಿತ ರೈಲ್ವೆ ನಿಲ್ದಾಣ ಇದಾಗಿದ್ದು "ಕರಡಿ" ಎಂಬ ಹೆಸರು ಹೊಂದಿದೆ.

೩- ಗ್ರಾಮ ಪಂಚಾಯತಿ🏦🏦
ಸುಮಾರು ಹಳ್ಳಿಗಳನ್ನು ಒಳಗೊಂಡ ಗ್ರಾಮ ಪಂಚಾಯತಿ ಇದೆ. ಕುಪ್ಪಾಳು, ಬಳ್ಳೆಕಟ್ಟೆ, ಕೊಂಡ್ಲಿಘಟ್ಟ, ಶಿವಪುರ, ಕರಡಾಳು, ಕೋಟ್ಟಿಗೆಹಳ್ಳಿ, ಕಾಡಶೇಟ್ಟಿಹಳ್ಳಿ ಹಾಗೂ ಇನ್ನೂ ಕೆಲವು ಗ್ರಾಮಗಳನ್ನು ತನ್ನ ವ್ಯಾಪ್ತಿಗೆ ಹೊಂದಿದೆ.

೪- ಕೃಷಿ ಪ್ರಾಥಮಿಕ ಬ್ಯಾಂಕ್ ಮತ್ತು ನ್ಯಾಯಬೆಲೆ ಅಂಗಡಿ🏪🏪🏪
ರೈತರು ಮತ್ತು ಸ್ತ್ರೀ ಶಕ್ತಿ ಸಂಘಗಳು ಹಾಗೂ ಸಾಮಾನ್ಯ ಜನರು ನಗರಕ್ಕೆ ಹೋಗದೆ ತಮ್ಮ ಸಣ್ಣ ಪುಟ್ಟ ಹಣಕಾಸು ವ್ಯವಹಾರ ಮಾಡಲು ಸಹಕಾರಿಯಾಗಿದೆ. 
ಇಲ್ಲಿಯ ನ್ಯಾಯ ಬೆಲೆ ಅಂಗಡಿಗೆ ಸುತ್ತ ಮುತ್ತ ಇರುವ ಕೆಲವು ಹಳ್ಳಿಯ ಜನರು ಬರುತ್ತಾರೆ.

೫ -ಹಾಲು ಉತ್ಪಾದಕ ಸಹಕಾರಿ ಸಂಘ.🏢
ಶೆಟ್ಟಿ ಹಳ್ಳಿ ಹಾಲು ಉತ್ಪಾದಕ ಸಹಕಾರಿ ಸಂಘದ ಒಂದು ಶಾಖೆಯು ಇಲ್ಲಿದ್ದು ರೈತರಿಗೆ ವರದಾನವಾಗಿದೆ.

೬- ಅನೇಕ ದೇವಾಲಯಗಳು🏫🕌🕋
ಗ್ರಾಮ ದೇವತೆ ಶ್ರೀ ಕೆಂಪಮ್ಮ ದೇವಿ ದೇವಾಲಯವನ್ನು ಒಳಗೊಂಡಂತೆ ಇನ್ನೂ ಅನೇಕ ದೇವಾಲಯಗಳು ಇಲ್ಲಿವೆ. 
ಶ್ರೀ ಕಲ್ಲೇಶ್ವರ ಮತ್ತು ಬ್ರಹ್ಮ ದೇವರ ಪುರಾತನ ದೇವಾಲಯಗಳಿವೆ.
ಊರಿನ ಆಚೆಗೆ ಶ್ರೀ ಕೆಂಪಮ್ಮ ಮತ್ತು ಮಹತಂಗ್ಯಮ್ಮ ದೇವಾಲಯಗಳಿದ್ದು ವರ್ಷಕ್ಕೆ ಒಮ್ಮೆ ಶ್ರೀ ಕೆಂಪಮ್ಮ ದೇವರ ಅದ್ದೂರಿ ಜಾತ್ರೆ ನಡೆಯುತ್ತದೆ. ಅಲ್ಲದೆ ದೇವಾಲಯದ ಪಕ್ಕದಲ್ಲಿ ಹುತ್ತದ ಮೇಲೆ ಅಂಕೋಲಾ ಗಿಡವಿದ್ದು ಅನೇಕ ದೋಷ ಮುಕ್ತಿ ಪೂಜೆ ನಡೆಯುತ್ತದೆ.

೭- ಗ್ರಾಮದ ಕೆರೆ🏝
ಗ್ರಾಮದ ಹೊರಗೆ ಒಂದು ಮಧ್ಯಮ ಗಾತ್ರದ ಕೆರೆ ಇದ್ದು ಮಳೆಗಾಲದಲ್ಲಿ ಕೆರೆ ತುಂಬಿ ಗ್ರಾಮದ ಸೌಂದರ್ಯ ಹೆಚ್ಚಿಸಿದೆ

೮- ಆಸ್ಪತ್ರೆ🏥🏥
ಸರ್ಕಾರಿ  ಪ್ರಾಥಮಿಕ ಆರೋಗ್ಯ ಘಟಕ ಮತ್ತು ಪಶು ಆಸ್ಪತ್ರೆ ಸೌಲಭ್ಯ ಇಲ್ಲಿದೆ.

೯- ಅಂಚೆ ಕಚೇರಿ📮📮
ಗ್ರಾಮದ ಕೇಂದ್ರ ಬಿಂದುವಾದ ಸ್ಟೇಷನ್ ಸರ್ಕಲ್‌ ಹತ್ತಿರ ಅಂಚೆ ಕಚೇರಿ ಸುಮಾರು ವರ್ಷಗಳಿಂದ ಕಾರ್ಯ ನಿರ್ವಹಿಸುತ್ತಿದೆ.572114 ಫಿನ್ ಕೋಡ್ ಇಂದ ಗುರುತಿಸಲ್ಪಡುತ್ತದೆ.

೧೦- ಸಾರ್ವಜನಿಕ ಗ್ರಂಥಾಲಯ📚📘📚
ಸುಮಾರು ವರ್ಷಗಳಿಂದ ಇಲ್ಲಿ ಸಾರ್ವಜನಿಕ ಗ್ರಂಥಾಲಯವು ಕಾರ್ಯ ನಿರ್ವಹಿಸುತ್ತಿದ್ದು ಓದುಗರಿಗೆ ಅನುಕೂಲವಾಗಿದೆ

೧೧- ತಾಜಾ ತೆಂಗಿನಕಾಯಿ ಎಣ್ಣೆ ಘಟಕ🏝
ಸಾವಯವ ತೆಂಗಿನಕಾಯಿ ಎಣ್ಣೆ ಉತ್ಪಾದನಾ ಘಟಕವಾಗಿದ್ದು ಉತ್ತಮ ಗುಣಮಟ್ಟದ ತೆಂಗಿನಕಾಯಿ ಎಣ್ಣೆಯನ್ನು ತೆಗೆಯಲಾಗುತ್ತದೆ. ಇತ್ತೀಚಿನ ದಿನಗಳಲ್ಲಿ ಇದು ಬಹಳ ಪ್ರಸಿದ್ದಿಯಾಗಿದೆ.
 
ಹೀಗೆ ನಮ್ಮ ಊರು ಅನೇಕ ಸೌಲಭ್ಯಗಳಾದ ರೈಲ್ವೆ ನಿಲ್ದಾಣ, ಶಿಕ್ಷಣ ಸಂಸ್ಥೆ, ಸಹಕಾರಿ ಬ್ಯಾಂಕ್, ನ್ಯಾಯ ಬೆಲೆ ಅಂಗಡಿ, ದೇವಾಲಯ, ಕೆರೆ, ಗ್ರಾಮ ಪಂಚಾಯತಿ, ಆಸ್ಪತ್ರೆ, ಪ್ರಾವಿಜ಼ನ್ ಸ್ಟೋರ್, ಅಂಚೆ ಕಚೇರಿ ಮುಂತಾದ ಸೌಕರ್ಯಗಳೊಂದಿಗೆ ಉತ್ತಮ ಪರಿಸರ ಹೊಂದಿರುವ ನೆಮ್ಮದಿ ಗ್ರಾಮ ನಮ್ಮ ಊರು...

ಇದು ನಾ ಕಂಡ ನಮ್ಮ ಊರು...
ನಮ್ಮ "ಕುಪ್ಪಾಳು"
ಏನ್ ಎನೊ ಕಂಡ ನಮಗೆ ನಮ್ಮೂರೆ ನಮಗೆ ಮೇಲು..

#ಮಧುಸೂದನ್ ಕುಪ್ಪಾಳು
Madhusudhan Kuppalu.
ಮಕರಂದ

thumb|250px|ಕೆಮೆಲ್ಲಿಯಾ ಹೂವಿನಲ್ಲಿ ಮಕರಂದ
***ಮಕರಂದ*** ಸಸ್ಯಗಳು ಉತ್ಪಾದಿಸುವ ಒಂದು ಶರ್ಕರಭರಿತ ದ್ರವ. ಸಸ್ಯಗಳಲ್ಲಿ ಮಕರಂದವು ಹೂವಿನಿಂದ ಅಥವಾ ಎಲೆಗಳ ಬುಡದಲ್ಲಿ ಉತ್ಪನ್ನವಾಗುತ್ತದೆ. ಹೂವಿನಿಂದ ಸ್ರವಿಸುವ ಮಕರಂದವು ಪರಾಗಸ್ಪರ್ಶ ಕ್ರಿಯೆಯಲ್ಲಿ ಸಹಕರಿಸುವ ಪ್ರಾಣಿಗಳನ್ನು (ಸಾಮಾನ್ಯವಾಗಿ ಕೀಟಗಳು ಮತ್ತು ಪಕ್ಷಿಗಳು) ಆಕರ್ಷಿಸಿದರೆ ಎಲೆಯ ಭಾಗದಲ್ಲಿ ಸ್ರವಿಸುವ ಮಕರಂದವು ಸಸ್ಯಾಹಾರಿ ಪ್ರಾಣಿಗಳಿಂದ ತನಗಾಗುವ ಹಾನಿಯನ್ನು ಆದಷ್ಟು ಕಡಿಮೆ ಮಾಡಿಕೊಳ್ಳಲು ಸಸ್ಯವು ಹೂಡಿಕೊಂಡಿರುವ ನೈಸರ್ಗಿಕ ಉಪಾಯವಾಗಿದೆ. ಈ ರೀತಿಯಲ್ಲಿ ತನ್ನನ್ನು ಭಕ್ಷಿಸಲೋಸುಗ ಬರುವ ಪ್ರಾಣಿಗಳನ್ನು ಎಲೆಯ ಬುಡದ ಮಕರಂದದಿಂದ ತೃಪ್ತಿಗೊಳಿಸಿ ತನ್ನ ಪ್ರಮುಖ ಅಂಗಗಳಾದ ಹೂವು, ಕಾಯಿ ಇತ್ಯಾದಿಗಳನ್ನು ರಕ್ಷಿಸಿಕೊಳ್ಳುತ್ತದೆ. ಮಕರಂದವನ್ನು ಸ್ರವಿಸುವ ಸಸ್ಯಗ್ರಂಥಿಯನ್ನು ನೆಕ್ಟರಿ ಎಂದು ಕರೆಯಲಾಗುತ್ತದೆ. ಮಕರಂದವು ಹಲವು ರಾಸಾಯನಿಕಗಳ ಸಂಯುಕ್ತವಾಗಿದ್ದು ಸಾಮಾನ್ಯ ಸಕ್ಕರೆ (ಗ್ಲೂಕೋಸ್,ಸುಕ್ರೋಸ್) ಅತಿ ಹೆಚ್ಚಿನ ಪ್ರಮಾಣದಲ್ಲಿರುವುದು. ಮಕರಂದವು ಆರ್ಥಿಕವಾಗಿ ಸಹ ಒಂದು ಪ್ರಮುಖ ವಸ್ತು. ಜೇನಿನ ಮೂಲ ಮಕರಂದವಾಗಿದೆ.
thumb|right|250px|ಎಲೆಯ ಬುಡದಿಂದ ಸ್ರವಿಸಿರುವ ಮಕರಂದ

ವರ್ಗ:ಸಸ್ಯಶಾಸ್ತ್ರ
ರಾಜಭಾಷೆ

ಒಂದು ದೇಶದ ಅಥವಾ ಪ್ರಾಂತ್ಯದ ಸರ್ಕಾರ ವಿಧಿಯುಕ್ತವಾಗಿ ನೇಮಿಸಿರುವ ಭಾಷೆ ಅಲ್ಲಿನ **ರಾಜಭಾಷೆ**

ವರ್ಗ:ಭಾಷೆಗಳು
ಪೀಟ್ಸಾ

250px|thumb|ಪೀಟ್ಸಾ

**ಪೀಟ್ಸಾ** ನೇಪಲ್ಸ್ ಮೂಲದ, ಒಲೆಯಲ್ಲಿ ಬೆಂದ, ಚಪ್ಪಟೆಯಾದ, ಹಲವುವೇಳೆ ಟಮೇಟೋಗಳು ಅಥವಾ ಟಮೇಟೋ ಸಾಸ್ ಮತ್ತು ಕೆನೆಯಿಂದ ಅಲಂಕರಿಸಲಾದ ಸಾಮಾನ್ಯವಾಗಿ ದುಂಡನೆಯ ಆಕಾರದ ಬ್ರೆಡ್ಡಿನಿಂದ ತಯಾರಿಸಲಾದ ಒಂದು ಲೋಕಪ್ರಿಯವಾದ ತಿನಿಸು. ಪ್ರದೇಶ, ಸಂಸ್ಕೃತಿ, ಅಥವಾ ವೈಯಕ್ತಿಕ ಇಷ್ಟದ ಪ್ರಕಾರ ಇತರ ಅಲಂಕಾರಗಳನ್ನು ಸೇರಿಸಲಾಗುತ್ತದೆ. ನೇಪಲ್ಸ್‌ನ ಪಾಕಪದ್ಧತಿಯಲ್ಲಿ ಜನ್ಮತಾಳಿದ ಈ ತಿನಿಸು ವಿಶ್ವದ ಹಲವಾರು ಕಡೆಗಳಲ್ಲಿ ಜನಪ್ರಿಯವಾಗಿದೆ.

## ಬಾಹ್ಯ ಸಂಪರ್ಕಗಳು
* 

ವರ್ಗ:ಖಾದ್ಯಗಳು
ಸೂಪ್

[thumb|220px|[ರೊಮೇನಿಯಾದ ಆಲೂಗಡ್ಡೆ ಸೂಪ್.]]
**ಸೂಪ್** ಮಾಂಸ ಮತ್ತು ತರಕಾರಿಗಳಂತಹ ಪದಾರ್ಥಗಳನ್ನು ಸ್ಟಾಕ್ (ಪರಿಮಳಯುಕ್ತ ನೀರು), ರಸ, ನೀರು ಅಥವಾ ಬೇರೆಯೊಂದು ದ್ರವದೊಂದಿಗೆ ಸೇರಿಸಿ ತಯಾರಿಸಲಾದ ಒಂದು ಆಹಾರ. ಸ್ವಾದ ಹೊರಬರುವವರೆಗೆ ದ್ರವಗಳಲ್ಲಿ ಘನ ಪದಾರ್ಥಗಳನ್ನು ಕುದಿಸಿ ಬ್ರಾತ್ (ಬೇಯಿಸಿದ ಮಾಂಸ, ಮೀನು ಅಥವಾ ತರಕಾರಿಗಳನ್ನು ಹೊಂದಿರುವ ದ್ರವ) ತಯಾರಿಸಿ ಮಾಡಲಾದ ಬಿಸಿ ಸೂಪ್‌ಗಳು ಮತ್ತಷ್ಟು ವಿಶಿಷ್ಟವಾಗಿರುತ್ತವೆ. ಸೂಪ್ ಹಲವುವೇಳೆ ಬಹಳ ಪೌಷ್ಟಿಕವಾಗಿರುತ್ತದೆ.ಸವಿಯಿರಿ ಬಗೆ ಬಗೆಯ ದೇಸಿ ಸೂಪ್‌

ವರ್ಗ:ಖಾದ್ಯಗಳು
ವರ್ಗ:ಆಹಾರ ಪದಾರ್ಥಗಳು
ಸೆಮಿಲ್ಯಾಕ್

ಸೆಮಿಲ್ಯಾಕ್(CEMILAC) ಎಂಬುದು ಸೆಂಟರ್ ಪಾರ್ ಮಿಲಿಟರಿ ಏರ್ ವರ್ತಿನೆಸ್ ಅಂಡ್ ಸರ್ಟಿಫಿಕೇಶನ್ ಎಂಬುದರ ಸಂಕ್ಷಿಪ್ತ ರೂಪವಾಗಿದೆ. ಇದು ರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆ (ಡಿ.ಆರ್.ಡಿ.ಓ)ಯ ಒಂದು ಅಂಗಸಂಸ್ಥೆಯಾಗಿದ್ದು ಸಮರ ವಿಮಾನಗಳ ಮತ್ತು ವೈಮಾನಿಕ ಸಾಧನಗಳ ಕ್ಷಮತೆಯ ಕುರಿತಂತೆ ಪ್ರಮಾಣೀಕರಣ ನೀಡುವ ಅಧಿಕಾರ ಹೊಂದಿದೆ. ಇದರ ಕೇಂದ್ರಕಚೇರಿ ಬೆಂಗಳೂರಿನ ಮಾರತ್ತಹಳ್ಳಿಯಲ್ಲಿದೆ.

## ಉಲ್ಲೇಖಗಳು
ವರ್ಗ:ಸಂಶೋಧನೆ
ಶಬರಿಮಲೆ

**ಶಬರಿಮಲೆ** (ಮಲಯಾಳಂ:ശബരിമല,ಶಬರಿಮಲೆ ತಮಿಳು:சபரிமலை)ಶಬರಿಮಲೆ ಕೇರಳದಲ್ಲಿರುವ ಒಂದು ಹಿಂದೂ ಪುಣ್ಯ ಕ್ಷೇತ್ರ. ಇದು ಕೇರಳದ ಪಶ್ಚಿಮ ಘಟ್ಟ ಪರ್ವತ ಶ್ರೇಣಿಯಲ್ಲಿರುವ ಪತ್ತನಂತಿಟ್ಟ ಜಿಲ್ಲೆಯಲ್ಲಿದೆ. ಇಲ್ಲಿ ಸ್ವಾಮಿ ಅಯ್ಯಪ್ಪನ ದೇವಾಲಯವಿದೆ.

ಶಬರಿಮಲೆಯ ಶ್ರೀ ಅಯ್ಯಪ್ಪ ದೇವಸ್ಥಾನ ದೇಶದ ಅತ್ಯಂತ ಪ್ರಾಚೀನ ಮತ್ತು ಪ್ರಸಿದ್ಧ ಸಾಸ್ತಾ ದೇವಾಲಯಗಳಲ್ಲಿ ಒಂದಾಗಿದೆ. ಶಬರಿಮಲೆಯ ದೇವಾಲಯ ದಕ್ಷಿಣ ಭಾರತದ ಅತ್ಯಂತ ದೂರದ ದೇವಾಲಯಗಳಲ್ಲಿ ಒಂದಾಗಿದೆ ಆದು ಮೂರು ನಾಲ್ಕು ದಶಕೋಟಿಲಕ್ಷದಷ್ಟು ಯಾತ್ರಿಗಳನ್ನು ಪ್ರತಿ ವರ್ಷ ಸೆಳೆಯುತ್ತದೆ. ಪರ್ವತಗಳು ಮತ್ತು ದಟ್ಟವಾದ ಅರಣ್ಯದಿಂದ ಸುತ್ತುವರೆದಿದೆ. ಬಹುಶ ಕೇರಳದ ಅತ್ಯುತ್ತಮ ತೀರ್ಥಯಾತ್ರಾ ಸ್ಥಳ ಶಬರಿಮಲೆ ಆಗಿದೆ. ತೀರ್ಥಯಾತ್ರೆ ನವೆಂಬರ್ ಕಾರ್ತಿಕ ಮಾಸ ತಿಂಗಳಲ್ಲಿ ಪ್ರಾರಂಭವಾಗುತ್ತದೆ ಮತ್ತು ಜನವರಿಯಲ್ಲಿ ಚಳಿಗಾಲದ ಮಾಸದಲ್ಲಿ ಕೊನೆಯಾಗುತ್ತದೆ. ದೇವಾಲಯವು ಭಾರತದ ದಕ್ಷಿಣ ರಾಜ್ಯಗಳು, ದೇಶದ ಮತ್ತು ವಿದೇಶದಲ್ಲಿ ಇತರ ಭಾಗಗಳಿಂದ ಯಾತ್ರಾರ್ಥಿಗಳನ್ನು ಸೆಳೆಯುತ್ತದೆ. ಪಿನರಯಂ ಸರ್ಕಾರ ದೇವಸ್ವಂ ಬೋರ್ಡ್ ಪಥಿನಂಬಥಿಟು 
# 
* ಕೇರಳ ದೆವಸ್ವಮ ಬೋರ್ಡ್

## ಸುಪ್ರೀಂ ಕೋರ್ಟ್ ತೀರ್ಪು 
ಮಹಿಳೆಯರಿಗೆ ದೇವಾಲಯ ಪ್ರವೇಶಕ್ಕೆ ಸಂಬಂಧಿಸಿದಂತೆ ತೀರ್ಪನ್ನು ನೀಡಿದೆ.
## ಹೊರಗಿನ ಸಂಪರ್ಕಗಳು 
* ಶಬರಿಮಲೆಯ ಅಧಿಕೃತ ಅಂತರಜಾಲ ತಾಣ  

## ಉಲ್ಲೇಖಗಳು 
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ವರ್ಗ:ಕೇರಳ
ಸಂವರ್ಧಕ ಸ್ಟೀರಾಯ್ಡ್

**ಸಂವರ್ಧಕ ಸ್ಟೀರಾಯ್ಡ್‌ಗಳು**, ಅಧಿಕೃತವಾಗಿ **ಸಂವರ್ಧಕ-ಪುರುಷಲಕ್ಷಣ ಉತ್ಪಾದಕ ಸ್ಟೀರಾಯ್ಡ್‌ಗಳು** (ಅನಬಾಲಿಕ್-ಆಂಡ್ರೋಜೆನಿಕ್ ಸ್ಟೀರಾಯ್ಡ್ - **ಎಎಎಸ್**) ಎಂದು ತಿಳಿಯಲಾಗುವ, ಪುರುಷ ಸ್ಟೀರಾಯ್ಡ್‌ಗಳಾದ ಟೆಸ್ಟಾಸ್ಟರೋನ್ ಮತ್ತು ಡೈಹೈಡ್ರೋಟೆಸ್ಟಾಸ್ಟರೋನ್‌ಗಳ ಪರಿಣಾಮಗಳನ್ನು ಅನುಕರಿಸುವ ಮದ್ದುಗಳು. ಅವು ಜೀವಕೋಶಗಳಲ್ಲಿ ಪ್ರೋಟೀನ್ ಸಂಶ್ಲೇಷಣೆಯನ್ನು ಹೆಚ್ಚಿಸುತ್ತವೆ, ಪರಿಣಾಮವಾಗಿ ಜೀವಕೋಶದ ಅಂಗಾಂಶದ ಶೇಖರಣೆಯಾಗುತ್ತದೆ (ಸಂವರ್ಧನ ಕ್ರಿಯೆ), ವಿಶೇಷವಾಗಿ ಸ್ನಾಯುಗಳಲ್ಲಿ. ಸಂವರ್ಧಕ ಸ್ಟೀರಾಯ್ಡ್‌ಗಳು, ಧ್ವನಿತಂತುಗಳು ಮತ್ತು ಮೈರೋಮಗಳ ಬೆಳವಣಿಗೆಯಂತಹ ಪುರುಷ ಲಕ್ಷಣಗಳ ಬೆಳವಣಿಗೆ ಮತ್ತು ನಿರ್ವಹಣೆಯನ್ನು ಒಳಗೊಂಡಂತೆ, ಪುರುಷ ಹಾರ್ಮೋನಿನ ಲಕ್ಷಣಗಳು ಮತ್ತು ಪುರುಷಲಕ್ಷಣಗಳನ್ನು ಉತ್ಪಾದಿಸುವ ಗುಣಗಳನ್ನು ಸಹ ಹೊಂದಿವೆ. ಈ ಸ್ಟೆರಾಯ್ಡ್ ಗಳನ್ನು ಉಪಯೋಗಿಸುವುದರಿಂದ ಕೆಲವು ಅಡ್ಡ ಪರಿಣಾಮಗಳನ್ನು ಎದುರಿಸಬೇಕಾಗುತ್ತದೆ.  ಒಮ್ಮೊಮ್ಮೆ ಈ ಸ್ಟೆರಾಯ್ಡ್ ಗಳು ಆರೋಗ್ಯಕ್ಕೆ ಹಾನಿಕಾರಕವಾಗಬಹುದು.
External links

ಸುಸ್ಟಾನೊನೋ ಸೈಕಲ್ 

ವರ್ಗ:ಹಾರ್ಮೋನ್‌ಗಳು
ವರ್ಗ:ಆರೋಗ್ಯ
ಮೇಸಿಯೆ ಪಟ್ಟಿ

ಎಡ್ಮಂಡ್ ಹ್ಯಾಲಿ ( Edmond Halley 1656 - 1742) ಧೂಮಕೇತುಗಳನ್ನು ವಿವರವಾಗಿ ಅಭ್ಯಾಸ ಮಾಡಿ ಅವುಗಳ ಗಣೀತೀಯ ವೃತ್ತಾಂತ ಬರೆದಿಟ್ಟ. 1682ರಲ್ಲಿ ಪ್ರತ್ಯಕ್ಷವಾದ ಧೂಮಕೇತುವೊಂದರ (ಅದೇ ಪ್ರಖ್ಯಾತವಾದ ಹ್ಯಾಲಿ ಧೂಮಕೇತು) ಕಕ್ಷೆ 1531 ಮತ್ತು 1607ರಲ್ಲಿ ಕಾಣಿಸಿಕೊಂಡಿದ್ದ ಧೂಮಕೇತುಗಳ ಕಕ್ಷೆಗೆ ಯಥಾವತ್ತಾಗಿ ಹೋಲುವುದನ್ನು ಗಮನಿಸಿ, ಆ ಧೂಮಕೇತುಗಳು ಬೇರೆ ಬೇರೆಯಲ್ಲದೆ, ಒಂದೇ ಧೂಮಕೇತುವೆಂದು, ಆ ಧೂಮಕೇತು ಪ್ರತಿ 76 ವರ್ಷಗಳಿಗೊಮ್ಮೆ ಸೂರ್ಯನನ್ನು ಒಂದು ಸುತ್ತು ಬರುವುದೆಂದು, 1758ರ ಹೊತ್ತಿಗೆ ಆ ಧೂಮಕೇತು ಮತ್ತೆ ಕಾಣಿಸಿಕೊಳ್ಳುವುದೆಂದು ಬರೆದಿಟ್ಟ. ಆದರೆ 1758ರಲ್ಲಿ ಆ ಧೂಮಕೇತುವನ್ನು ನೋಡಲು ಹ್ಯಾಲಿ ಬದುಕಿರಲಿಲ್ಲ.

ಹ್ಯಾಲಿ ಬರೆದಿಟ್ಟಂತೆ 1758ರಲ್ಲಿ ಕಾಣಿಸಿಕೊಳ್ಳಲಿದ್ದ ಧೂಮಕೇತುವನ್ನು ಹುಡುಕ ಹೊರಟವರಲ್ಲಿ ಚಾರ್ಲ್ಸ್ ಮೇಸಿಯೆ ( Charles Messier 1730 - 1817) ಎಂಬುವನೂ ಒಬ್ಬ. ಆ ಹುಡುಕಾಟದ ಸಂದರ್ಭದಲ್ಲಿ ಮೇಸಿಯೆ ಗುರುತಿಸಿದ, ನಕ್ಷತ್ರದಂತೆ ಚುಕ್ಕೆಯಲ್ಲದ, ಮಬ್ಬಾದ ಕಾಯಗಳು ಧೂಮಕೇತುಗಳೇ ಎಂಬಂತೆ ಭ್ರಮೆ ಹುಟ್ಟಿಸುತ್ತಿದ್ದವು. ಇಂಥಹ ಕಾಯಗಳ ಪಟ್ಟಿಯೊಂದನ್ನು ಮೇಸಿಯೆ ತಯಾರಿಸಿದ. ಆ ಪಟ್ಟಿಗೆ ಮೇಸಿಯೆ ಪಟ್ಟಿಯೆಂದು (Messier object) ಕರೆಯುತ್ತಾರೆ. ಇದರಲ್ಲಿನ ಪ್ರತಿ ಕಾಯಗಳಿಗೆ ಒಂದರಿಂದ ಸಂಖ್ಯೆಗಳನ್ನು ನೀಡಲಾಗಿದೆ. ಸಂಖ್ಯೆಯ ಮೊದಲು ಇಂಗ್ಲೀಷಿನ M ಅಕ್ಷರವನ್ನು ಸೇರಿಸಲಾಗುತ್ತದೆ. M ಎಂದರೆ ಮೇಸಿಯೆ. ಉದಾಹರಣೆಗಾಗಿ ಹೇಳಬೇಕಾದರೆ ಕ್ರಿ.ಶ.1054ರಲ್ಲಿ ಸ್ಪೋಟಿಸಿದ ಸೂಪರ್ನೋವಾದ ಉಳಿಕೆ ಕ್ರ್ಯಾಬ್ ನೆಬ್ಯೂಲಾ. ಇದು ಮೇಸಿಯೆ ಪಟ್ಟಿಯಲ್ಲಿನ ಮೊದಲ ಕಾಯ. ಇದನ್ನು M1 ಎಂದು ಗುರುತಿಸಲಾಗುತ್ತದೆ. ಪರಿಷ್ಕೃತ ಆವೃತ್ತಿಯಂತೆ ಈಗ ಒಟ್ಟು 110 ಕಾಯಗಳು ಮೇಸಿಯೆ ಪಟ್ಟಿಯಲ್ಲಿವೆ.

ಡಾ|| B.S.ಶೈಲಜಾ, ಜವಹರಲಾಲ್ ನೆಹರೂ ತಾರಾಲಯ, ಬೆಂಗಳೂರು, ಇವರು 14 ಜನವರಿ, 2009ರಿಂದ ಮೇಸಿಯೆ ಪಟ್ಟಿಯ ಕಾಯಗಳ ಪರಿಚಯವನ್ನು ’ಪ್ರಜಾವಾಣಿ’ ಪತ್ರಿಕೆಯಲ್ಲಿ ಪ್ರತಿ ಬುಧವಾರದ ’ವಿಜ್ಞಾನ-ತಂತ್ರಜ್ಞಾನ’ ಪುರವಣಿಯಲ್ಲಿ ಕನ್ನಡದಲ್ಲಿ ಪರಿಚಯ ಮಾಡಿಕೊಡುತ್ತಿದ್ದಾರೆ.

## ಮೇಸಿಯೆ ಪಟ್ಟಿಯ ಆಕಾಶಕಾಯಗಳು 
ವರ್ಗ:ನೈಸರ್ಗಿಕ ವಿಜ್ಞಾನ
ವರ್ಗ:ಖಗೋಳಶಾಸ್ತ್ರ
ವರ್ಗ:ಬಾಹ್ಯಾಕಾಶ
ಪ್ರೆಷರ್ ಕುಕಿಂಗ್

thumb|200px|ಒಂದು ಪ್ರೆಷರ್ ಕುಕರ್. ರೆಗ್ಯುಲೇಟರ್ ಮುಚ್ಚಳದ ಮೇಲಿನ ಹಿಡಿಯ ಮಗ್ಗುಲಲ್ಲಿರುವ ನಾಳದ ಮೇಲಿರುವ ಒಂದು ಭಾರವಾದ ವಸ್ತುವಾಗಿದೆ
**ಪ್ರೆಷರ್ ಕುಕಿಂಗ್** ಗಾಳಿ ಅಥವಾ ದ್ರವಗಳು ಒಂದು ನಿಗದಿಪಡಿಸಲಾದ ಒತ್ತಡಕ್ಕಿಂತ ಕಡಿಮೆಯಿದ್ದಾಗ ಬಿಡುಗಡೆ ಹೊಂದಲು ಅವಕಾಶ ಕೊಡದ ಒಂದು ಮುಚ್ಚಿದ ಪಾತ್ರೆಯಲ್ಲಿ ಬೇಯಿಸುವ ವಿಧಾನ. ಒತ್ತಡ ಹೆಚ್ಚಿದಂತೆ ನೀರಿನ ಕುದಿ ಬಿಂದುವು ಹೆಚ್ಚಾಗುವ ಕಾರಣ, ಕುಕರ್‌ನ ಒಳಗೆ ಶೇಖರಣೆಗೊಂಡ ಒತ್ತಡವು ಪಾತ್ರೆಯಲ್ಲಿನ ದ್ರವಕ್ಕೆ ಕುದಿಯುವ ಮೊದಲು ಹೆಚ್ಚಿನ ತಾಪಮಾನಕ್ಕೆ ಏರಲು ಅವಕಾಶ ನೀಡುತ್ತದೆ. ಪ್ರೆಷರ್ ಕುಕರ್‌ಗಳನ್ನು ಹಲವಾರು ಬೇರೆ ಹೆಸರುಗಳಿಂದ ನಿರ್ದೇಶಿಸಬಹುದು. *ಆವಿ ಸಂಗ್ರಹಕ* (ಸ್ಟೀಮ್ ಡೈಜೆಸ್ಟೆರ್) ಎಂದು ಕರೆಯಲಾದ ಮುಂಚಿನ ಒಂದು ಪ್ರೆಷರ್ ಕುಕರ್, ಡೆನಿಸ್ ಪಾಪ್ಯಾನ್ ಎಂಬ ಫ್ರಾನ್ಸ್‌ನ ಭೌತಶಾಸ್ತ್ರಜ್ಞನಿಂದ ೧೬೭೯ರಲ್ಲಿ ಆವಿಷ್ಕರಣಗೊಂಡಿತ್ತು.
## ಬಾಹ್ಯ ಸಂಪರ್ಕಗಳು
* hip pressure cooking – Recipes and cooking times for pressure cooking
* Science of Pressure Cooking

ವರ್ಗ:ಬೇಯಿಸುವ ವಿಧಾನಗಳು
ನವರಂಗ

ನವರಂಗ (Indian pitta) ಇದು Pittidae ಕುಟುಂಬದ ಪಕ್ಷಿ. ಇದರ ವೈಜ್ಞಾನಿಕ ಹೆಸರು Pitta brachyura. ಹಿಮಾಲಯ ಮೂಲದ ಈ ಪಕ್ಷಿಯು ಚಳಿಗಾಲದಲ್ಲಿ ದಕ್ಷಿಣ ಭಾರತ ಮತ್ತು ಶ್ರೀಲಂಕದ ಕಾಡುಗಳಿಗೆ ವಲಸೆ ಹೋಗುತ್ತದೆ.

## ನಡಾವಳಿ ಮತ್ತು ಪರಿಸರ ವಿಜ್ಞಾನ
ಒಂಟಿಯಾಗಿ ಓಡಾಡುವ ಈ ಪಕ್ಷಿಗಳು, ಹೆಚ್ಚಿನದಾಗಿ ದಟ್ಟ ಪೊದೆಗಳಿರುವೆಡೆ ಕಂಡುಬರುತ್ತವೆ. ಪೊದೆಗಳ ಕೆಳಗೆ ತರಗೆಲೆಗಳನ್ನು ಎತ್ತಿಹಾಕುತ್ತಾ ಅದರಡಿ ಹುದುಗಿರುವ ಕೀಟಗಳನ್ನು ಹಿಡಿಯುತ್ತಿರುತ್ತವೆ. ದೇಹದ ಆಕಾರಕ್ಕೆ ಹೋಲಿಸಿದರೆ ಉದ್ದವೆನಿಸುವ ಕಾಲುಗಳನ್ನು ಹೊಂದಿರುವ ಇವು ಹಾರುವುದಕ್ಕಿಂತ ನೆಲದಲ್ಲಿ ಓಡಾಡುವುದೇ ಹೆಚ್ಚು.

## ವಿವರಣೆ 
ನವರಂಗಗಳು ಉಜ್ವಲ ಬಣ್ಣಗಳುಳ್ಳ, ಗಿಡ್ಡ ಕತ್ತಿನ ಪಕ್ಷಿಗಳು. ಇವು ಗಟ್ಟಿಯಾದ ತುಸು ಬಾಗಿದ ಕೊಕ್ಕನ್ನೂ ಮತ್ತು ನೀಳವಾದ ಬಲಿಷ್ಟ ಕಾಲುಗಳನ್ನೂ ಹೊಂದಿರುತ್ತವೆ. ಇವುಗಳ ಎದೆ ಮತ್ತು ಹೊಟ್ಟೆ ಕಂದು ಹಳದಿ ಬಣ್ಣವನ್ನು ಹೊಂದಿದ್ದು, ರೆಕ್ಕೆಯು ಹಸಿರು ಬಣ್ಣವನ್ನು ಹೊಂದಿರುತ್ತದೆ. ಕಣ್ಣಿನಿಂದ ಕತ್ತಿನ ಮೇಲ್ಬಾಗದ ವರೆಗೆ ಕಪ್ಪು ಪಟ್ಟಿ ಇರುತ್ತದೆ. ನೀಲಿ ಬಾಲದ ತುದಿಯಲ್ಲಿ ಕಪ್ಪು ಅಂಚು ಇರುತ್ತದೆ. ಕತ್ತಿನ ಮುಂಭಾಗದಲ್ಲಿ ಬಿಳಿ ಬಣ್ಣವಿರುತ್ತದೆ. ನೆತ್ತಿಯಲ್ಲಿ ಕಪ್ಪು ಬಣ್ಣವಿರುತ್ತದೆ. ಬಾಲದ ಕೆಳಭಾಗದಲ್ಲಿ ರಕ್ತಗೆಂಪು ಬಣ್ಣವಿರುತ್ತದೆ. ಹಾರುವಾಗ ರೆಕ್ಕೆಗಳ ತುದಿಯಲ್ಲಿ ಬಿಳಿ ಮಚ್ಚೆಗಳು ಸ್ಪಷ್ಟವಾಗಿ ಕಾಣುತ್ತವೆ.

## ಸ್ಥಳೀಯ ಹೆಸರುಗಳು
Indian Pitta ಎಂದು ಕರೆಯಲ್ಪಡುವ ಇವುಗಳಿಗೆ ಆ ಹೆಸರು ತೆಲಗು ಶಬ್ದ "పిట్ట" (ಪಿಟ್ಟ) ದಿಂದ ಬಂದಿದೆ. ಈ ಹಕ್ಕಿಗಳ ಬಣ್ಣ ಮತ್ತು ಅದರ ಗುಣಗಳ ಆಧಾರದ ಮೇಲೆ ಸ್ಥಳೀಯವಾಗಿ ವಿವಿಧ ಹೆಸರಿನಿಂದ ಕರೆಯಲಾಗುತ್ತದೆ.
ಉದಾಹರಣೆಗೆ-
ತೆಲಗು: పోలంకి పిట్ట (ಪೋಲಂಕಿ ಪಿಟ್ಟ),
ಕನ್ನಡ: ನವರಂಗ,
ಹಿಂದಿ: नवरंग् (ನವರಂಗ),
ಪಂಜಾಬಿ: ਨਵਰਂਗ (ನವರಂಗ),
ಗುಜರಾತಿ: નવરંગ્ (ನವರಂಗ),
ಮಲಯಾಳಂ: കാവി (ಕಾವಿ),
ತಮಿಳು: அருமநி குருவி (ಅರುಮನಿ ಕುರುವಿ- 6'O clock bird) ಎನ್ನುತ್ತಾರೆ.

## ಹರಡುವಿಕೆ ಮತ್ತು ಆವಾಸಸ್ಥಾನ
ಮೂಲತಃ ಹಿಮಾಲಯ ವಾಸಿಗಳಾದ ಈ ಹಕ್ಕಿಗಳು ಹಿಮಾಲಯದಲ್ಲಿ, ಉತ್ತರ ಪಾಕಿಸ್ತಾನದಿಂದ ನೇಪಾಳ ಮತ್ತು ಸಿಕ್ಕಿಂ ವರೆಗೂ ವ್ಯಾಪಿಸಿವೆ. ಕೆಲವೂಮ್ಮೆ ಮಧ್ಯ ಭಾರತ ಮತ್ತು ಪಶ್ಚಿಮ ಘಟ್ಟಗಳಲ್ಲಿಯೂ ಸಂತಾನೋತ್ಪತ್ತಿ ನಡೆಸುತ್ತವೆ. ಚಳಿಗಾಲದಲ್ಲಿ ದಕ್ಷಿಣ ಭಾರತ ಮತ್ತು ಶ್ರೀಲಂಕಾದ ವರೆಗೂ ವಲಸೆ ಹೋಗುತ್ತವೆ.

## ಸಂತಾನೋತ್ಪತ್ತಿ ಮತ್ತು ಆಹಾರ
ಇವು ಜೂನ್ ದಿಂದ ಅಗಸ್ಟ್ ವರೆಗೆ ಸಂತಾನೋತ್ಪತ್ತಿ ನಡೆಸುತ್ತವೆ. ನೆಲದ ಮೇಲೆ ಅಥವಾ ತಗ್ಗಿನ ಗಿಡಗಳ ಮೇಲೆ ಒಣ ಹುಲ್ಲು, ಕಡ್ಡಿಗಳನ್ನು ಬಳಸಿ ಗೂಡುಕಟ್ಟಿ, ತಿಳಿನೀಲಿ ಚುಕ್ಕೆಗಳಿರುವ ಬಿಳಿಯ 4 ರಿಂದ 5 ಮೊಟ್ಟೆಗಳನ್ನಿಟ್ಟು ಮರಿಮಾಡುತ್ತವೆ. ಇವು ಅಕಶೇರುಕಗಳು, ಕ್ರಿಮಿ ಕೀಟಗಳು ಮತ್ತು ಮರಿ ಹುಳುಗಳನ್ನು ಆಹಾರವಾಗಿ ಸೇವಿಸುತ್ತವೆ.

## ಬಾಹ್ಯ ಕೊಂಡಿಗಳು
## ಉಲ್ಲೇಖಗಳು
ವರ್ಗ:ಪಕ್ಷಿಗಳು
ಪಾರ್ಸೆಕ್

ಖಗೋಳದ ಅಗಾಧ ದೂರಗಳಿಗೆ ಜ್ಯೋತಿರ್ವರ್ಷದ ಅಳತೆಯೂ ಚಿಕ್ಕದಾಗುತ್ತದೆ. ಇದಕ್ಕಾಗಿ **ಪಾರ್ಸೆಕ್** ಎಂಬ ಮತ್ತೊಂದು ಮಾನವನ್ನು ಬಳಸಲಾಗುತ್ತದೆ. ಪ್ಯಾರಲಾಕ್ಸ್-ಸೆಕೆಂಡ್ ಸಂಯುಕ್ತ ಪದದ ಸಂಕ್ಷೇಪ ರೂಪವೇ ಪಾರ್ಸೆಕ್.

ಒಂದು ಖಗೋಳಮಾನ ಎಂದರೆ ಸೂರ್ಯ ಮತ್ತು ಭೂಮಿಯ ಸರಾಸರಿ ಅಂತರವು ದೂರದಲ್ಲಿನ ಒಂದು ನಕ್ಷತ್ರದಲ್ಲಿ 1" (ಒಂದು ಆರ್ಕ್‌ಸೆಕೆಂಡ್) ನಷ್ಟು ಕೋನವನ್ನು ರಚಿಸಿದರೆ ಆ ಅಂತರವನ್ನು ಒಂದು ಪಾರ್ಸೆಕ್ ಎನ್ನಲಾಗುತ್ತದೆ. ಭೂಕಕ್ಷೆಯ ತ್ರಿಜ್ಯ ಒಂದು ನಕ್ಷತ್ರದಲ್ಲಿ ಉಂಟುಮಾಡುವ ಕೋನಕ್ಕೆ ಆ ನಕ್ಷತ್ರದ ದಿಗ್ವ್ಯತ್ಯಾಸ ಎಂದು ಹೆಸರು. ಈ ಕೋನವು 0.5" ಗಳಾದರೆ ಆ ದೂರವು 2 ಪಾರ್ಸೆಕ್ ಆಗುತ್ತದೆ.

ಆದ್ದರಿಂದ ಕೇವಲ ಸಂಸ್ಕರಿಸದ ವೀಕ್ಷಣಾ ದತ್ತಾಂಶದೊಂದಿಗೆ ಖಗೋಳ ದೂರಗಳ ಖಗೋಳಶಾಸ್ತ್ರಜ್ಞರ ಲೆಕ್ಕಾಚಾರಗಳನ್ನು ಸುಲಭಗೊಳಿಸಲು ಇದನ್ನು ವ್ಯಾಖ್ಯಾನಿಸಲಾಗಿದೆ. ಇದು ಖಗೋಳಶಾಸ್ತ್ರ ಮತ್ತು ಖಭೌತ ಶಾಸ್ತ್ರದಲ್ಲಿ ಆಯ್ದುಕೊಳ್ಳಲಾದ ಏಕಮಾನವಾಗಿದೆ. ಬಾಹ್ಯಾಕಾಶದಲ್ಲಿ ದೀರ್ಘೀಕೃತ ಲಂಬಕೋನ ತ್ರಿಭುಜವನ್ನು ಕಲ್ಪಿಸಿಕೊಂಡು, ಚಿಕ್ಕ ಭುಜದ ಅಳತೆ ಒಂದು ಖ.ಮಾ ಆಗಿದ್ದರೆ, ಮತ್ತು ಆ ಭುಜಕ್ಕೆ ವಿರುದ್ಧವಾದ ಶೃಂಗವು ರೂಪಿಸುವ ಕೋನದ ಅಳತೆ ಒಂದು ಆರ್ಕ್‌ಸೆಕೆಂಡ್ ಆಗಿದ್ದರೆ, ಒಂದು ಪಾರ್ಸೆಕ್ ಪಕ್ಕದ ಭುಜದ ಉದ್ದವೆಂದು ವ್ಯಾಖ್ಯಾನಿಸಲ್ಪಡುತ್ತದೆ. ಖಭೌತಶಾಸ್ತ್ರದಲ್ಲಿ ದೂರದ ನಿರ್ಧಾರಕ್ಕೆ ಲಂಬನ ವಿಧಾನವು ಮೂಲಭೂತ ಮಾಪನಾಂಕ ಕ್ರಮವಾಗಿದೆ.

1 ಪಾರ್ಸೆಕ್ = 3.26 ಜ್ಯೋತಿರ್ವರ್ಷಗಳು

**ಒಂದು ಆರ್ಕ್ ಸೆಕೆಂಡ್:** ಒಂದು ವೃತ್ತದಲ್ಲಿ 360º (ಕೋನ ಅಥವಾ ಡಿಗ್ರಿ)ಗಳಿವೆ. ಒಂದು ಕೋನದ 1/60 ಭಾಗಕ್ಕೆ 1' (ಆರ್ಕ್ ಮಿನಿಟ್) ಎಂದು ಹೆಸರು. ಒಂದು ಆರ್ಕ್ ಮಿನಿಟಿನ 1/60 ಭಾಗಕ್ಕೆ 1" (ಆರ್ಕ್ ಸೆಕೆಂಡ್) ಎಂದು ಹೆಸರು. ಹೀಗಾಗಿ '''1º=60'=3600"**. ಒಂದು **ಆರ್ಕ್ ಸೆಕೆಂಡ್ ಎಂದರೆ 1ºಯ 3600 ನೇ ಒಂದು ಭಾಗ'''.

ಕೆಳಗಿನ ಕೋಷ್ಟಕ ದಿಗ್ವ್ಯತ್ಯಾಸ-ಪಾರ್ಸೆಕ್ ಸಂಬಂಧವನ್ನು ತೋರಿಸುತ್ತದೆ.

ಭೂಮಿಯಿಂದ ನಕ್ಷತ್ರದದೂರ (ಪಾರ್ಸೆಕ್) = 1/ದಿಗ್ವ್ಯತ್ಯಾಸ (ಕೋನ ಆರ್ಕ್ಸಕೆಂಡ್)

ನಕ್ಷತ್ರಗಳ ದೂರ ಏರಿದಂತೆ ಅವುಗಳ ದಿಗ್ವ್ಯತ್ಯಾಸ ತಗ್ಗುತ್ತದೆ ಮತ್ತು ಏರುತ್ತದೆ.

1 ಪಾರ್ಸೆಕ್ = (ಸುಮಾರು) 19.16 ದಶಲಕ್ಷ ದಶಲಕ್ಷ ಮೈಲಿಗಳು

     = (ಸುಮಾರು) 3.26 ಬೆ.ವ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 

ವರ್ಗ:ನೈಸರ್ಗಿಕ ವಿಜ್ಞಾನ
ವರ್ಗ:ಖಗೋಳಶಾಸ್ತ್ರ
ವರ್ಗ:ಬಾಹ್ಯಾಕಾಶ
ಕರ್ನಾಟಕ ಕಲಾಸಂಘ

ಬೆಂಗಳೂರಿನ ಎಚ್ಎಎಲ್ ಕಾರ್ಖಾನೆಯ ಏರೋಇಂಜಿನ್ ವಿಭಾಗದಲ್ಲಿ “ಕರ್ನಾಟಕ ಕಲಾಸಂಘ”ದ ಸ್ಥಾಪನೆಯು ೧೯೬೯ರಲ್ಲಾಯಿತು.  ಅಂದು ಕಾರ್ಖಾನೆಯಲ್ಲಿದ್ದ ಅನ್ಯಭಾಷಾ ದೌರ್ಜನ್ಯವೆಂಬ ಉಸಿರುಗಟ್ಟಿಸುವ ಸನ್ನಿವೇಶದಲ್ಲಿ ಕನ್ನಡನಾಡಿನ ಕಲೆಸಂಸ್ಕೃತಿಗಳನ್ನು ಪಸರಿಸುವ ನೆವದಲ್ಲಿ ಕನ್ನಡಿಗರ ಹಿತ ಕಾಯಲೆಂದೇ ಈ ಸಂಘವು ಉದಯವಾಯಿತು. ಅಂದು ಇಂಜಿನ್ ವಿಭಾಗದ ಮುಖ್ಯಸ್ಥರಾಗಿದ್ದ ಪದ್ಮಶ್ರೀ ಹರಿಶ್ಚಂದ್ರ ಕಾಶಿನಾಥ ಕರ್ವೆಯವರು ತಮ್ಮ ಪತ್ನಿಯ ನೇತೃತ್ವದಲ್ಲಿ ಕನ್ನಡಿಗರನ್ನು ಒಂದುಗೂಡಿಸಿ ಹಾಡುಗಾರಿಕೆ, ಚರ್ಚಾಗೋಷ್ಠಿ, ಉಪನ್ಯಾಸ, ಯುಗಾದಿ ದಸರಾ ಆಚರಣೆಗಳ ಮೂಲಕ ಕಾರ್ಮಿಕರಲ್ಲಿ ಕಲಾಭಿವ್ಯಕ್ತಿಯನ್ನೂ ರಸಾಸ್ವಾದನೆಯನ್ನೂ ಉದ್ದೀಪನಗೊಳಿಸಿ ಅವರ ಜಡ್ಡುಗಟ್ಟಿನ ಮನಸ್ಸುಗಳಲ್ಲಿ ಲವಲವಿಕೆಯನ್ನು ತುಂಬಿದ್ದರು. 
ಹೀಗೆ ಬೆಳೆದುಬಂದ ಕರ್ನಾಟಕ ಕಲಾಸಂಘವನ್ನು ಹಲವರು ತಮ್ಮ ತನುಮನಧನಗಳ ಕೊಡುಗೆಯೊಂದಿಗೆ ವಿಶೇಷವಾಗಿ ಪೋಷಿಸಿದ್ದಾರೆ. ಅವರಲ್ಲಿ ಕೆ ವಿ ಶ್ಯಾಮ್, ಕೆ ಕೆ ಕೀರ್ತಿಕರ್, ಹರಿದಾಸ್, ದೊ ತಿ ಹನುಮಯ್ಯ, ಶ್ರೀಕಂಠಯ್ಯ, ನಾರಾಯಣಮೂರ್ತಿ, ಕೆ ಬಿ ಕರಿಯಪ್ಪ, ಎಚ್ ಜಗದೀಶ, ಗೋ ಶ್ರೀನಿವಾಸ, ಎನ್ ರಾಜಶೇಖರ್, ವಿ ನಾರಾಯಣ, ದೇ ನಾ ವೆಂಕಟರಮಣಪ್ಪ, ಜ್ಞಾನೇಂದ್ರಗುಪ್ತಾ,ಬಸವರಾಜು, ಕಳಸೇಗೌಡ ಮುಂತಾದವರನ್ನು  ಮರೆಯುವಂತೆಯೇ ಇಲ್ಲ. 
ಇವರೆಲ್ಲರ ಉತ್ಕಟ ಕನ್ನಡಾಭಿಮಾನ ಮತ್ತು ಹೋರಾಟದ ಫಲವಾಗಿ ಕಾರ್ಖಾನೆಯಲ್ಲಿ ಸರ್ವೇಸಾಮಾನ್ಯವೆನಿಸಿದ್ದ ಔದ್ಯಮಿಕ ಶಾಂತಿಯ ನೆವದ ಅನ್ಯಭಾಷಾ ಹೇರಿಕೆಯೆಂಬ ದಾಸ್ಯದ ಸಂಕೋಲೆಗಳು ಹರಿದುಹೋಗಿ ಕನ್ನಡದ ಸಂಭಾಷಣೆ, ಕನ್ನಡಪತ್ರಿಕೆಗಳ ಓದು, ಸಾಂಸ್ಕೃತಿಕ ಕಾರ್ಯಕ್ರಮಗಳ ಪ್ರದರ್ಶನಗಳಿಗೆ ರಾಜಮರ್ಯಾದೆ ಲಭಿಸುವಂತಾಯಿತು. ಬೆಂಗಳೂರು ಮಾತ್ರವಲ್ಲದೆ ಕರ್ನಾಟಕದ ಮೂಲೆಮೂಲೆಗಳಿಂದ ನವಯುವಕರು ಎಚ್ಎಎಲ್ ನಲ್ಲಿ ನೌಕರಿ ಪಡೆದು ಕನ್ನಡದ ವಾತಾವರಣ ಕಾಣುವಂತಾಯಿತು. ಈ ಎಲ್ಲವುಗಳಿಂದ ಇಂದು ಎಚ್ಎಎಲ್ ಕಾರ್ಖಾನೆಯಲ್ಲಿ ಕನ್ನಡದಲ್ಲಿ ವ್ಯವಹರಿಸಲು ಯಾವ ಹಿಂಜರಿತವೂ ಇಲ್ಲ. 
ಇಂದು ಈ ಕರ್ನಾಟಕ ಕಲಾಸಂಘಕ್ಕೆ ೪೦ವರ್ಷಗಳ ವಯಸ್ಸು. ಈ ನಲವತ್ತು ವರ್ಷಗಳಲ್ಲಿ ಈ  ಸಂಘವು ಹಲವಾರು ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡು ಯಶಸ್ವಿಯಾಗಿ ನಡೆಸಿದೆ. ಹಲವಾರು ಕಲಾವಿದರನ್ನು ಕರೆದು ಸನ್ಮಾನಿಸಿದೆ.  ಹಾಗೆ ಇಲ್ಲಿಗೆ ಬಂದು ಸನ್ಮಾನಿತರಾದವರಲ್ಲಿ ಎಸ್ ಕೆ ಕರೀಂಖಾನ್, ನಟ ಬಾಲಕೃಷ್ಣ, ಜಯಂತಿ, ಬ್ಯಾಂಕ್ ಜನಾರ್ಧನ್, ಮಾಸ್ಟರ್ ಹಿರಣ್ಣಯ್ಯ, ಹಂಸಲೇಖ, ಬಿ ಆರ್ ಲಕ್ಷ್ಮಣರಾವ್, ಅಪರ್ಣಾ, ಎ ಎಸ್ ಮೂರ್ತಿ, ವತ್ಸಲಾಮೋಹನ್, ಈಶ್ವರಚಂದ್ರ, ಪಿ ವಿ ಕೃಷ್ಣಮೂರ್ತಿ ಮುಂತಾದವರಿದ್ದಾರೆ. 
ಪ್ರತಿವರ್ಷ ಚಾಂದ್ರಮಾನ ಯುಗಾದಿಯ ಸಂದರ್ಭದಲ್ಲಿ ಕಾರ್ಖಾನೆಯ ಎಲ್ಲರಿಗೂ ಬೇವುಬೆಲ್ಲ ಹಂಚುವ ಪದ್ಧತಿಯನ್ನು ಕಳೆದ ನಲವತ್ತು ವರ್ಷಗಳಿಂದಲೂ ನಡೆಸಿಕೊಂಡುಬರುತ್ತಿರುವ ಈ ಸಂಘವು ಆ ದಿನದ ಸಾಂಸ್ಕೃತಿಕ ಉಪನ್ಯಾಸಗಳನ್ನು ಏರ್ಪಡಿಸುತ್ತದೆ. ನವೆಂಬರ್ ತಿಂಗಳಲ್ಲಿ ನಡೆಯುವ ವಾರ್ಷಿಕೋತ್ಸವ ಕಾರ್ಯಕ್ರಮದಲ್ಲಿ ಒಳಗಿನ ಪ್ರತಿಭಾವಂತರನ್ನು ಗುರುತಿಸಿ ಗೌರವಿಸಿದೆ. ಸ್ಪರ್ಧೆಗಳನ್ನು ನಡೆಸಿದೆ. ರಕ್ತದಾನ, ಶ್ರಮದಾನ ಹಾಗೂ ಸಂತ್ರಸ್ತರ ನೆರವಿಗೆ ಸದಾ ಮುಂದಾಗಿದೆ. ಸಂಘದ ಕಲಾವಿದರು ನಟಿಸಿದ ಜೋಕುಮಾರಸ್ವಾಮಿ ನಾಟಕವು ಒಂದು ಅವಿಸ್ಮರಣೀಯ ಪ್ರದರ್ಶನವಾಗಿದೆ.
ಇಂದು ಕಾರ್ಖಾನೆಯ ಮುಖ್ಯಸ್ಥನಿಂದ ಮೊದಲುಗೊಂಡು ಅತ್ಯಂತ ಕಡೆಯ ನೌಕರನವರೆಗೂ ಎಲ್ಲರೂ ಯಾವ ಬಲವಂತವೂ ಇಲ್ಲದೆ ಸಂಘದ ಪ್ರೀತಿಪಾತ್ರ ಸದಸ್ಯರಾಗಿದ್ದಾರೆ. ಸಂಘದ ವತಿಯಿಂದ ಕನ್ನಡೇತರರಿಗೆ ಕನ್ನಡ ಕಲಿಕೆಯ ತರಗತಿಗಳು ನಡೆಯುತ್ತಿವೆ. ಕನ್ನಡಿಗ ಬಂಧುಗಳಿಗೆ ಸುಮಾರು ೪೦೦೦ ಪುಸ್ತಕಗಳುಳ್ಳ ಸುಸಜ್ಜಿತ ಗ್ರಂಥಾಲಯವು ಸೇವೆ ನೀಡುತ್ತಿದೆ. 
ಇತ್ತೀಚೆಗೆ ಈ ಕರ್ನಾಟಕ ಕಲಾಸಂಘವು ಎ ಆರ್ ಮಣಿಕಾಂತ್ ಅವರ “ಹಾಡು ಹುಟ್ಟಿದ ಸಮಯ” ಪುಸ್ತಕದ ಲೋಕಾರ್ಪಣೆ ಕಾರ್ಯಕ್ರಮಕ್ಕೆ ನೆರವಾಗುವ ಮೂಲಕ ಒಂದು ಭಾವಪೂರ್ಣ ಸಾರಸ್ವತ ಸೇವೆಗೆ  ಕೈಜೋಡಿಸಿತು.

ವರ್ಗ:ಬೆಂಗಳೂರು
ಮಲಬದ್ಧತೆ

thumb|200px|ಚಿಕ್ಕ ಮಗುವಿನಲ್ಲಿ ಮಲಬದ್ಧತೆ, ಕ್ಷ-ಕಿರಣದಿಂದ ಕಂಡಾಗ. ವರ್ತುಲಗಳು ಮಲ ಪದಾರ್ಥಗಳ ಪ್ರದೇಶಗಳನ್ನು ಚಿತ್ರಿಸುತ್ತವೆ (ಮಲವು ಕಪ್ಪು ಕರುಳು ವಾಯುವಿನಿಂದ ಸುತ್ತುವರಿಯಲ್ಪಟ್ಟ ಅಪಾರದರ್ಶಕ ಬಿಳಿ ವಸ್ತು ಎಂದು ಗಮನಿಸಿ)
**ಮಲಬದ್ಧತೆ**ಯು ವ್ಯಕ್ತಿಯಿಂದ (ಅಥವಾ ಪ್ರಾಣಿ) ಹೊರಹಾಕಲು ತ್ರಾಸದಾಯಕವಾದ ಗಟ್ಟಿ ಮಲವನ್ನು ಅನುಭವಿಸಲ್ಪಡುವ ಜೀರ್ಣ ವ್ಯವಸ್ಥೆಯ ಒಂದು ಪರಿಸ್ಥಿತಿ. ಇದು ಸಾಮಾನ್ಯವಾಗಿ ದೊಡ್ಡ ಕರುಳು ಆಹಾರದಿಂದ ಬಹಳ ಹೆಚ್ಚು ನೀರನ್ನು ಹೀರಿಕೊಳ್ಳುವ ಕಾರಣ ಉಂಟಾಗುತ್ತದೆ. ಆಹಾರವು ಜಠರ ಮತ್ತು ಕರುಳಿನ ಪ್ರದೇಶದ ಮೂಲಕ ಅತಿ ನಿಧಾನವಾಗಿ ಚಲಿಸಿದರೆ, ದೊಡ್ಡ ಕರುಳು ಅತಿ ಹೆಚ್ಚು ನೀರನ್ನು ಹೀರಿಕೊಳ್ಳಬಹುದು, ಪರಿಣಾಮವಾಗಿ ಮಲವು ಶುಷ್ಕ ಮತ್ತು ಗಟ್ಟಿಯಾಗುತ್ತದೆ.
## ಕಾರಣಗಳು
ಮಲಬದ್ಧತೆ ಕಳಪೆ ಜೀವನಶೈಲಿ ಮತ್ತು ಕೆಟ್ಟ ಆಹಾರ ಪದ್ಧತಿಯಿಂದ ಉಂಟಾಗುವ ಸಮಸ್ಯೆ. ಇಂದಿನ ದಿನಗಳಲ್ಲಿ ಅನೇಕ ಜನರು ಈ ಸಮಸ್ಯೆಯನ್ನು ಎದುರಿಸುತ್ತಿದ್ದಾರೆ. ಹೊಟ್ಟೆಯ ಅಸಮಾಧಾನದಿಂದಾಗಿ, ಅನೇಕ ದೈಹಿಕ ಸಮಸ್ಯೆಗಳನ್ನು ಹೊಂದಲು ಪ್ರಾರಂಭಿಸುತ್ತಾರೆ. ದೇಹದಲ್ಲಿ ನೀರಿನ ಕೊರತೆ, ದೈಹಿಕ ಪರಿಶ್ರಮದ ಕೊರತೆ, ಫೈಬರ್ ಭರಿತ ಆಹಾರದ ಕೊರತೆ, ಅನಿಯಮಿತ ದಿನಚರಿ ಮುಂತಾದ ಹಲವು ಮುಖ್ಯ ಕಾರಣಗಳು. ಕರುಳಿನ ಸ್ನಾಯುಗಳು ಕ್ರಮೇಣ ಸೋಂಕಿಗೆ ಒಳಗಾದಾಗ ಇದು ಸಂಭವಿಸಬಹುದು. ಈ ಕಾರಣದಿಂದಾಗಿ ದೇಹದಲ್ಲಿ ನೀರಿನ ಕೊರತೆ ಉಂಟಾಗುತ್ತದೆ ಮತ್ತು ಮಲವು ಒಣಗಲು ಪ್ರಾರಂಭಿಸುತ್ತದೆ. ಮಲಬದ್ಧತೆ ಉಂಟಾಗುತ್ತದೆ.
## ಮಲಬದ್ಧತೆಯ ಲಕ್ಷಣಗಳು
ಮಲಬದ್ಧತೆಯ ಸಮಸ್ಯೆ ಇದ್ದಾಗ ರೋಗಿಯು ಕಡಿಮೆ ಹಸಿವನ್ನು ಅನುಭವಿಸುತ್ತಾನೆ. ಇದಕ್ಕೆ ಮುಖ್ಯ ಕಾರಣವೆಂದರೆ ಹಿಂದೆ ತಿಂದ ಆಹಾರವು ಜೀರ್ಣವಾಗದೇ ಇದ್ದಾಗ, ಹೊಟ್ಟೆ ಯಾವಾಗಲೂ ಉಬ್ಬುತ್ತಲೇ ಇರುತ್ತದೆ ಮತ್ತು ಹೊಟ್ಟೆಯಲ್ಲಿ ಭಾರವಿರುತ್ತದೆ. ಇದರ ಹೊರತಾಗಿ, ಬಾಯಿಯ ದುರ್ವಾಸನೆ, ತಲೆನೋವು, ಮಾನಸಿಕ ಚಡಪಡಿಕೆ, ಬಾಯಿಯಿಂದ ದಣಿದ ಅನುಭವದ ಜೊತೆಗೆ ಅನೇಕ ಇತರ ಸಮಸ್ಯೆಗಳು ಆರಂಭವಾಗುತ್ತವೆ. ಈ ಎಲ್ಲಾ ಲಕ್ಷಣಗಳು ಕಂಡುಬಂದರೆ ಅದನ್ನು ಚಿಕಿತ್ಸೆ ಮಾಡುವುದು ಬಹಳ ಮುಖ್ಯವಾಗುತ್ತದೆ.
## ಮಲಬದ್ಧತೆಗೆ ಮನೆಮದ್ದುಗಳು
*ಜೇನುತುಪ್ಪವು ಮಲಬದ್ಧತೆಗೆ ಅತ್ಯುತ್ತಮ ಔಷಧವಾಗಿದೆ. ರಾತ್ರಿ ಮಲಗುವ ಮುನ್ನ ಒಂದು ಚಮಚ ಜೇನುತುಪ್ಪವನ್ನು ಒಂದು ಲೋಟ ಬೆಚ್ಚಗಿನ ನೀರಿನಲ್ಲಿ ಬೆರೆಸಿ ಸೇವಿಸುವುದು ಮಲಬದ್ಧತೆಗೆ ಪ್ರಯೋಜನಕಾರಿ .
*ರಾತ್ರಿ 6-7 ಒಣದ್ರಾಕ್ಷಿಗಳನ್ನು ನೆನೆಸಿ ಮತ್ತು ಪ್ರತಿದಿನ ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ ತಿನ್ನುವುದರಿಂದ ಮಲಬದ್ಧತೆ ಗುಣವಾಗುತ್ತದೆ.
* ರಾತ್ರಿ ಮಲಗುವ ಮುನ್ನ ಒಂದು ಚಮಚ ತ್ರಿಫಲ ಪುಡಿಯನ್ನು ಉಗುರುಬೆಚ್ಚಗಿನ ನೀರಿನೊಂದಿಗೆ ಸೇವಿಸುವುದರಿಂದ ಬೆಳಿಗ್ಗೆ ಹೊಟ್ಟೆ ಶುದ್ಧವಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಹೊಟ್ಟೆಯ ಕಾಯಿಲೆಗಳು
ವರ್ಗ:ವೈದ್ಯಕೀಯ
ಮೂಸಂಬಿ

***ಮೂಸಂಬಿ***ಯು ನಿಂಬೆ ಜಾತಿಯ ಒಂದು ಪ್ರಭೇದ. ಇದು ರೂಟೇಸೀ ಕುಟುಂಬಕ್ಕೆ ಸೇರಿದ ಫಲವೃಕ್ಷ. *ಸಾತ್‌ಕುಡಿ* ಪರ್ಯಾಯನಾಮ. ನಿಂಬೆ, ಕಿತ್ತಳೆ, ಚಕೋತ ಮುಂತಾದ ಜಂಬೀರ ಫಲವೃಕ್ಷಗಳ ಹತ್ತಿರ ಸಂಬಂಧಿ.

## ಇತಿಹಾಸ 
ಮೂಸಂಬಿಯನ್ನು ಒಂದನೆಯ ಶತಮಾನದಲ್ಲಿ ರೋಮನ್ನರ ತೋಟಗಳಲ್ಲಿ ಮೊತ್ತ ಮೊದಲ ಬಾರಿಗೆ ಬೆಳೆಸಲಾಯಿತೆಂದು ಹೇಳಲಾಗಿದೆ. ಅನಂತರ ಬರಗಾಲದಲ್ಲಿ ನಾಶವಾಯಿತೆಂದು ಟಾಲ್ಕೋವಸ್ಕಿ ಎಂಬ ವಿಜ್ಞಾನಿ ತಿಳಿಸಿದ್ದಾನೆ (1938). ಆದರೆ ಗೆಲಿಸಿಯೋ ಪ್ರಕಾರ ಮೂಸಂಬಿ 15ನೆಯ ಶತಮಾನಕ್ಕೆ ಮುಂಚೆ ಯುರೋಪಿನಲ್ಲಿ ಪರಿಚಿತವಾಗಿರಲಿಲ್ಲ. 15ನೆಯ ಶತಮಾನದ ಆದಿಭಾಗದಲ್ಲಿ ದಕ್ಷಿಣ ಯುರೋಪಿನಲ್ಲಿ ಪರಿಚಿತವಾಗಿರಲಿಲ್ಲ. 15ನೆಯ ಶತಮಾನದ ಆದಿಭಾಗದಲ್ಲಿ ದಕ್ಷಿಣ ಯುರೋಪಿನಲ್ಲಿ ಇದನ್ನು ಬೆಳೆಯಲು ಪ್ರಾರಂಭ ಮಾಡಿದರು.

## ವ್ಯಾಪ್ತಿ 
ಮೂಸಂಬಿಯ ತವರು ಚೀನ ಮತ್ತು ಇಂಡಿಯ ಎಂದು ಹೇಳಲಾಗಿದೆ. ಈಗ ಇದನ್ನು ಉಪ-ಉಷ್ಣವಲಯದ ಎಲ್ಲ ಭಾಗಗಳಲ್ಲಿ ಬೆಳೆಸಲಾಗುತ್ತಿದೆ.

## ಸಸ್ಯ ವಿವರಣೆ 
thumb|ಮಾರುಕಟ್ಟೆಯಲ್ಲಿ ಮೂಸಂಬಿ ತಳಿ.
left|thumb|ಮೂಸಂಬಿ ರಸ ಭಾರತದಲ್ಲಿ ಒಂದು ಜನಪ್ರಿಯ ಪಾನೀಯವಾಗಿದೆ
ಇದು ಎತ್ತರದಲ್ಲಿ ೮ ಮಿ. ಮುಟ್ಟಬಹುದಾದ ಒಂದು ಚಿಕ್ಕ ಮರ. ಮೂಸಂಬಿಯು ಅಸಮ ರೂಪದ ಶಾಖೆಗಳು, ಮತ್ತು ತುಲನಾತ್ಮಕವಾಗಿ ನಯವಾದ, ಕಂದು-ಬೂದು ಮಿಶ್ರಿತ ತೊಗಟೆಯನ್ನು ಹೊಂದಿರುತ್ತದೆ.

ಇದು ನಿತ್ಯಹರಿದ್ವರ್ಣ ವೃಕ್ಷ. ತೆಳುವಾದ ಹಾಗೂ ಕೊಂಚ ಮೊಂಡು ತುದಿಯ ಮುಳ್ಳುಗಳುಂಟು. ಎಲೆಗಳು ಅಂಡಾಕಾರದವು 7.5-10 ಸೆಂ.ಮೀ. ಉದ್ದ ಇವೆ. ಎಲೆತೊಟ್ಟಿನ ಮೇಲೆ ಕಿರಿಯಗಲದ ರೆಕ್ಕೆಗಳುಂಟು.

ಹಣ್ಣುಗಳು ಗೋಳಾಕಾರದವು. ಬಣ್ಣ ಹಳದಿ ಇಲ್ಲವೆ ಕಿತ್ತಳೆ. ಸಿಪ್ಪೆ ಸಾಕಷ್ಟು ಮಂದವಾಗಿದ್ದು ತೊಳೆಗಳಿಗೆ ಬಿಗಿಯಾಗಿ ಅಂಟಿರುತ್ತದೆ. ತೊಳೆಗಳು ಹಳದಿ, ಕಿತ್ತಳೆ ಅಥವಾ ಕೆಂಪುಮಿಶ್ರಿತ ಬಣ್ಣದವು. ಹಣ್ಣುಗಳಿಗೆ ಸಿಹಿ ಅಥವಾ ಹುಳಿ ರುಚಿಯುಂಟು.

## ಕೃಷಿ 
ಮೂಸಂಬಿಯನ್ನು ಉಪ-ಉಷ್ಣವಲಯದ ದೇಶಗಳಲ್ಲಿ ಅತಿ ಹೆಚ್ಚಾಗಿ ಬೆಳೆಯಲಾಗುತ್ತಿದೆ. ಜಂಬೀರ ಜಾತೀಯ ಹಣ್ಣುಗಳ ಪೈಕಿ ಪ್ರಪಂಚದಲ್ಲಿ ಬೆಳೆಯುವ ಮೂರನೆಯ ಎರಡು ಭಾಗದಷ್ಟು ಪಾಲು ಈ ಮೂಸಂಬಿಯದು. ಮೂಸಂಬಿ ಕೃಷಿಯಲ್ಲಿ ಅಮೆರಿಕ ಸಂಯುಕ್ತ ಸಂಸ್ಥಾನದ್ದು ಮೊದಲಸ್ಥಾನ. ಭಾರತ ಆರನೆಯ ಸ್ಥಾನ ಪಡೆದಿದೆ.

ಭಾರತದಲ್ಲಿ ಮಹಾರಾಷ್ಟ್ರ ಮತ್ತು ತಮಿಳುನಾಡು ರಾಜ್ಯಗಳು ಇದರ ಕೃಷಿಗೆ ಹೆಸರಾಗಿವೆ. ಆಂಧ್ರ, ಕರ್ನಾಟಕ, ಉತ್ತರ ಪ್ರದೇಶ, ಬಿಹಾರ್, ಒರಿಸ್ಸ ಮತ್ತು ಪೂರ್ವ ಪಂಜಾಬ್ ಪ್ರಾಂತ್ಯಗಳಲ್ಲಿ ಕೂಡ ಗಣನೀಯವಾಗಿ ಮೂಸಂಬಿಯನ್ನು ಬೆಳೆಸಲಾಗುತ್ತದೆ.

ಮೂಸಂಬಿ ವಿಭಿನ್ನ ವಾಯುಗುಣವುಳ್ಳ ಪ್ರದೇಶಗಳಿಗೆ ಹೊಂದಿಕೊಂಡು ಬೆಳೆಯುತ್ತದಾದರೂ ಹಿಮಪ್ರದೇಶಗಳಲ್ಲಿ ಬೆಳೆಯುವುದು ಕಷ್ಟಕರ. ಇದನ್ನು ಬೆಳೆಯಲು ಖುಷ್ಕಿ ಮತ್ತು ಶುಷ್ಕ ಸ್ಥಿತಿ ಹಾಗೂ ತೇವಾಂಶಪೂರಿತ ವಾಯುಗುಣವುಳ್ಳ ಅಸ್ಸಾಮ್ ಮತ್ತು ಬೆಟ್ಟಗುಡ್ಡ ಪ್ರದೇಶಗಳಾದ ದಕ್ಷಿಣ ಭಾರತ ಯುಕ್ತ ಪ್ರದೇಶ ಎಂದು ಹೇಳಲಾಗಿದೆ.

## ಬಗೆಗಳು 
ಮೂಸಂಬಿಯಲ್ಲಿ ನಾಲ್ಕು ಬಗೆಗಳಿವೆ: 1. ಸಾಮಾನ್ಯ ಮೂಸಂಬಿ, 2. ಹುಳಿ ರಹಿತ ಮೂಸಂಬಿ, 3. ಪಿಗ್‌ಮಂಟ್ ಉಳ್ಳ ಮೂಸಂಬಿ, 4. ನೇವಲ್ ಮೂಸಂಬಿ. ಅಲ್ಲದೆ ಬೆಳೆಯುವ ಶ್ರಾಯವನ್ನು ಅನುಸರಿಸಿ, ಮುಂಗಾರು, ಮಧ್ಯಕಾಲಿಕ ಹಾಗೂ ಹಿಂಗಾರು ಬಗೆಗಳೆಂದು ವಿಂಗಡಿಸಲಾಗಿದೆ.

## ಉಪಯೋಗಗಳು 
left|thumb|ಭಾರತೀಯ ಉಪಖಂಡದಲ್ಲಿ ನೀಡಲಾಗುವ ತಾಜಾ ಆಗಿ ತೆಗೆಯಲಾದ ಮೂಸಂಬಿ ರಸ
thumb|180x180px|ಮೂಸಂಬಿ, ಪಶ್ಚಿಮ ಬಂಗಾಳ, ಭಾರತ.
ಮೂಸಂಬಿಯ ತಾಜಾ ಹಣ್ಣುಗಳನ್ನು ಹಾಗೆಯೇ ತಿನ್ನಲು ಊಟದ ಜೊತೆಯಲ್ಲಿ ಬಳಸುವರಲ್ಲದೆ ಇದರ ರಸವನ್ನು ತೆಗೆದು ತಾಜಾ ಸ್ಥಿತಿಯಲ್ಲಿಯೊ ಅಥವಾ ಶೈತ್ಯೀಕರಿಸಿ, ಪ್ಯಾಶ್ಚರೀಕರಿಸಿ ಹಾಗೂ ಸಾಂದ್ರೀಕರಿಸಿಯೊ ಉಪಯೋಗಿಸುತ್ತಾರೆ.

ಇದರ ಹಣ್ಣಿನ ಸಿಪ್ಪೆಯಿಂದ ಅತ್ಯಂತ ಉಪಯುಕ್ತ ಉಪೋತ್ಪನ್ನಗಳಾದ ಎಣ್ಣೆ ಪೆಕ್ಟಿನ್ ಮತ್ತು ಹಸುಗಳ ಮೇವನ್ನು ತಯಾರಿಸಲು ಉಪಯೋಗಿಸುತ್ತಾರೆ. ಮೂಸಂಬಿ ಹಣ್ಣಿನಲ್ಲಿ ಅತಿ ಹೆಚ್ಚು ವಿಟಮಿನ್ 'ಸಿ' ಅಂಶವಿರುವುದರಿಂದ ಇದು ತುಂಬ ಒಳ್ಳೆಯ ಹಣ್ಣೆಂದು ಪ್ರಸಿದ್ಧವಾಗಿದೆ. ಮೂಸಂಬಿಯ ಸಿಪ್ಪೆಯನ್ನು ರುಚಿ ಕೊಡುವ ವಸ್ತುವನ್ನಾಗಿ ಹಾಗೂ ಕಷಾಯಪಾಕ (ಸಿರಪ್) ತಯಾರಿಕೆಯಲ್ಲಿ ಬಳಸುತ್ತಾರೆ. ಸಿಪ್ಪೆಗಳಲ್ಲಿರುವ ಸಕ್ಕರೆ ಅಂಶವನ್ನು ಹುದುಗಿಸಿ ಅಸಿಟೋನ್ ಮತ್ತು ಬ್ಯೂಟೈಲ್ ಮದ್ಯಸಾರವನ್ನು ಉತ್ಪಾದಿಸಲಾಗುತ್ತದೆ. ಮೂಸಂಬಿ ರಸವನ್ನು ರಕ್ತ ಶುದ್ಧೀಕರಣಕ್ಕೆ ಮತ್ತು ಹಸಿವು ಹೆಚ್ಚಿಸುವುದಕ್ಕೆ ಬಳಸುವುದಿದೆ.

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಹಣ್ಣುಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬೃಂದಾವನ ಉದ್ಯಾನ

**ಬೃಂದಾವನ ಉದ್ಯಾನ** ಭಾರತದ ಕರ್ನಾಟಕ ರಾಜ್ಯದ ಮಂಡ್ಯ ಜಿಲ್ಲೆಯಲ್ಲಿರುವ ಒಂದು ಉದ್ಯಾನವನ. ಇದು ಕಾವೇರಿ ನದಿಯುದ್ದಕ್ಕೂ ನಿರ್ಮಿಸಲಾಗಿರುವ ಕೃಷ್ಣರಾಜಸಾಗರ ಅಣೆಕಟ್ಟಿನ ಪಕ್ಕದಲ್ಲಿದೆ.ಈ ಉದ್ಯಾನವನದ ಕೆಲಸ  1927 ರಲ್ಲಿ ಪ್ರಾರಂಭವಾಯಿತು ಮತ್ತು 1932 ರಲ್ಲಿ ಪೂರ್ಣಗೊಂಡಿತು. ವರ್ಷಕ್ಕೆ ಸುಮಾರು 2 ಮಿಲಿಯನ್ ಪ್ರವಾಸಿಗರು ಭೇಟಿ ನೀಡುತ್ತಾರೆ, ಈ ಉದ್ಯಾನವು ಶ್ರೀರಂಗಪಟ್ಟಣದ ಪ್ರಮುಖ ಆಕರ್ಷಣೆಗಳಲ್ಲಿ ಒಂದಾಗಿದೆ.ಮೈಸೂರಿಗೆ ಭೇಟಿ ನೀಡುವ ಪ್ರವಾಸಿಗರು ನಗರದಿಂದ ಕೇವಲ 20 ಕಿಮೀ ದೂರದಲ್ಲಿರುವ ಬೃಂದಾವನ ಹೂದೋಟವನ್ನು ಹೋಗಿ ನೋಡಲೇಬೇಕಾದ ಸ್ಥಳವಾಗಿದೆ.. ಹಿಂದೆ ಕೃಷ್ಣರಾಜೇಂದ್ರ ಟೆರೇಸ್ ಗಾರ್ಡನ್ ಎಂದು ಕರೆಯಲ್ಪಡುತ್ತಿದ್ದ ಬೃಂದಾವನವೂ ಕೃಷ್ಣರಾಜಸಾಗರ ಆಣೆಕಟ್ಟಿನ ಕೆಳಭಾಗದಲ್ಲೇ ಇದ್ದು ನಾಲ್ವಡಿ ಕೃಷ್ಣರಾಜ ಒಡೆಯರ್ ರಿಂದ  ಅದರ ಹೆಸರನ್ನು ಪಡೆದುಕೊಂಡಿದೆ. ಇದನ್ನು 1924 –1932ರ ಅವಧಿಯಲ್ಲಿ ಸರ್ ಎಮ್ ವಿಶ್ವೇಶ್ವರಯ್ಯನವರು ನಿರ್ಮಿಸಿದರು.ಕಾಶ್ಮೀರದ ಶಾಲಿಮಾರ್ ಗಾರ್ಡನ್ ನ ಮೂಲ ಹೊಂದಿದ ಬೃಂದಾವನವೂ ಅರವತ್ತು ಎಕರೆಗಳ ಜಾಗದಲ್ಲಿ ಚಾಚಿಕೊಂಡಿದೆ. ಇಲ್ಲಿ ಸುಂದರವಾದ ಹೂ ಹಾಸಿಗೆ, ಹುಲ್ಲು ಹಾಸು,ಮರಗಳು, ಸಣ್ಣ ಕೊಳಗಳು ಮತ್ತು ಚಿಲುಮೆಗಳನ್ನು ಕಾಣಬಹುದು. ಪ್ರವಾಸಿಗರು ಉದ್ಯಾನವನದ ಮಧ್ಯಭಾಗದಲ್ಲಿರುವ ಕೆರೆಯಲ್ಲಿ ಕಾವೇರಿಯ ಪ್ರತಿಮೆಯ ಸುತ್ತ ದೋಣಿ ವಿಹಾರದಲ್ಲಿ ತೆರಳಬಹುದು. ಸಂದರ್ಶಕರು ಹೂದೋಟದ ಉತ್ತರಭಾಗದಲ್ಲಿ ಪ್ರದರ್ಶನ ಕೇಂದ್ರದ ಸಮೀಪ ಇರುವ ಸಂಗೀತದ ತಾಳಕ್ಕೆ ತಕ್ಕಂತೆ ಕುಣಿಯುವ ಬಣ್ಣದ ನೀರಿನಚಿಲುಮೆಯನ್ನು ನೋಡಲೇಬೇಕು.ಹೂದೋಟದಲ್ಲಿ ಮನವೊಲಿಸುವಂತಹ ಬೆಳಕಿನ ಆಯೋಜನವನ್ನು ಸೋಮವಾರ –ಶುಕ್ರವಾರವರೆಗೆ ಸುಮಾರು ಸಂಜೆ  7-8ರ ವರೆಗೆ  ಗಂಟೆಗಳ ಕಾಲ ಮತ್ತು ಶನಿವಾರ ಹಾಗೂ ಭಾನುವಾರ ಸಂಜೆ 7- 9 ಗಂಟೆಗಳವರೆಗೆ ಕಾಣಬಹುದು.

.

thumb

### ಛಾಯಾಂಕಣ

Image:Fountain 1.JPG
Image:Fountain 3.JPG
Image:Fountain 4.JPG
Image:Fountain 5.JPG
Image:BrindavanGarden.JPG
File:Brindavan Gardens at Night (2).jpg
File:Brindavan Gardens at Night (4).jpg|
File:Brindavan Gardens at Night (5).jpg|
File:Brindavan Gardens at Night (6).jpg|
File:Brindavan Gardens at Night (7).jpg|
File:Brindavan Gardens at Night (8).jpg|
File:Brindavan Gardens at Night (9).jpg|
File:Brindavan Gardens at Night (10).jpg|
File:Brindavan Gardens at Night (11).jpg|
File:Brindavan Gardens at Night (12).jpg|
File:Brindavan Gardens at Night (13).jpg|
File:Brindavan Gardens at Night (14).jpg|
File:Brindavan Gardens at Night (15).jpg|
File:Brindavan Gardens at Night (16).jpg|
File:Brindavan Gardens at Night (17).jpg
File:Brindavan Gardens at Night (19).jpg
File:Brindavan Gardens at Night (20).jpg
File:Brindavan Gardens at Night (21).jpg
File:Brindavan Gardens at Night (22).jpg|
File:Brindavan Gardens at Night (24).jpg|
File:Brindavan Gardens at Night (25).jpg|
File:Brindavan Gardens at Night (26).jpg|
File:Brindavan Gardens at Night (28).jpg|
File:Brindavan Gardens at Night (29).jpg|

## ಉಲ್ಲೇಖಗಳು
Brindavan Garden Officials Website 

ವರ್ಗ:ಮೈಸೂರು ತಾಲೂಕಿನ ಪ್ರವಾಸಿ ತಾಣಗಳು
ಅಯನ

ಭೂಮಿಗೆ 3 ರೀತಿಯ ಚಲನೆಗಳಿವೆ.
ಭೂಮಿಯ ಭ್ರಮಣಾವಧಿ ಎಂದರೆ ತನ್ನ ಕಕ್ಷೆಯ ಮೇಲೆ ತಾನೆ ಸುತ್ತಲು 23 ಗಂಟೆ, 56 ನಿಮಿಷ, ಮತ್ತು 4.09 ಸೆಕೆಂಡ್ ಬೇಕಾಗುತ್ತದೆ. ಇದರಿಂದಲೇ ನಮಗೆ ಹಗಲು-ರಾತ್ರಿಗಳಾಗುವುದು.
ಭೂಮಿ ಸೂರ್ಯನ ಸುತ್ತ ಸುತ್ತಲು 365 ದಿನ, 6 ಗಂಟೆ, 9 ನಿಮಿಷ ಮತ್ತು 9.56 ಸೆಕೆಂಡ್ ಕಾಲ ತೆಗೆದುಕೊಳ್ಳುತ್ತದೆ. ಇದನ್ನು ಪರಿಭ್ರಮಣಾವಧಿ ಅಥವಾ ಪ್ರದಕ್ಷಿಣಾವಧಿ ಎನ್ನಬಹುದು. ಭೂಮಿ ಸೂರ್ಯನ ಸುತ್ತ ಒಂದು ಪ್ರದಕ್ಷಿಣೆ ಮುಗಿಸಿದರೆ ಅದನ್ನು ಒಂದು ವರ್ಷವೆಂದು ಹೇಳುತ್ತೇವೆ.
ಇವುಗಳಲ್ಲದೆ ಭೂಮಿಯ ಮತ್ತೊಂದು ಚಲನೆ ಇದೆ. ಅದಕ್ಕೆ ಆಯನ ಎಂಬ ಹೆಸರಿದೆ.
ಭೂಮಿಯ ಅಕ್ಷ, ಕಾಂತಿವೃತ್ತಕ್ಕೆ 231/2 ಡಿಗ್ರಿಗಳಷ್ಟು ಓರೆಯಾಗಿದೆ. ಹೀಗೆ ಓರೆಯಾಗಿರುವುದರಿಂದಲೇ ಭೂಮಿಯ ಮೇಲೆ ಋತುಮಾನಗಳುಂಟಾಗುತ್ತದೆ, ಭೂಮಿಯ ಮೇಲಿನ ವಿವಿಧ ಭಾಗಗಳಲ್ಲಿ ಹಗಲು-ರಾತ್ರಿಗಳ ವ್ಯತ್ಯಾಸವಾಗುತ್ತದೆ. ಹೀಗೆ ಓರೆಯಾದ ಭೂಮಿಯ ಅಕ್ಷವನ್ನು ಖಗೋಳದಲ್ಲಿ ಉತ್ತರ ದಿಕ್ಕಿಗೆ ವಿಸ್ತರಿಸಿದರೆ ಅಲ್ಲಿ ಧ್ರುವ ನಕ್ಷತ್ರ ಕಾಣುತ್ತದೆ. ಭೂಮಿ ಬುಗುರಿಯಂತೆ ತಿರುಗಿದರೂ, ಬುಗುರಿಯ ಮೊಳೆ ಸ್ಥಿರವೆಂದು ತೋರುವಂತೆ, ಭೂಮಿ ತನ್ನ ಅಕ್ಷದ ಮೇಲೆ ತಿರುಗಿದರೂ ಉತ್ತರ ಮತ್ತು ದಕ್ಷಿಣ ಧ್ರುವಗಳಲ್ಲಿ ಅದು ಸ್ಥಿರವಾಗಿರುವಂತೆ ತೋರುತ್ತದೆ. ಆದ್ದರಿಂದಲೇ ಭೂಮಿಯ ಉತ್ತರಾರ್ಧ ಗೋಳದಲ್ಲಿ ಧ್ರುವ ನಕ್ಷತ್ರ ಸ್ಥಿರವಾಗಿ ಸದಾ ಕಾಲ ಕಾಣುತ್ತದೆ. ಈ ಅಕ್ಷದ ತುದಿಯೇ ನಿಧಾನವಾಗಿ ತನ್ನ ದಿಕ್ಕನ್ನು ಬದಲಾಯಿಸುತ್ತದೆ. ಇದನ್ನೆ ಆಯನ ಅಥವಾ ವಿಷುವದ್ ಬಿಂದುಗಳ ಬದಲಾವಣೆ ಎನ್ನಬಹುದು. ಇದರ ಅವಧಿ 25,800 ವರ್ಷಗಳು. ಇದರಿಂದ ಭೂಮಿಯ ಮೇಲೆ ಋತುಗಳ ಆರಂಭದ ಸಮಯವೇ ಬದಲಾಗುತ್ತದೆ. ಇದಕ್ಕೆ ಸ್ಪಷ್ಟ ಉದಾಹರಣೆಯೆಂದರೆ ನಾವು ಆಚರಿಸುವ ಸಂಕ್ರಾಂತಿ. ನಮ್ಮ ಹಿಂದಿನವರು ಸಂಕ್ರಾಂತಿ ಆಚರಿಸಲು ಪ್ರಾರಂಭಿಸಿದ ಕಾಲದಲ್ಲಿ ಉತ್ತರಾಯಣ ಜನವರಿ 14 ಆರಂಭವಾಗುತ್ತಿತ್ತೆನೊ. ಈಗ ಆಚರಣೆ ಮಾತ್ರ ಉಳಿದುಕೊಂಡಿದೆ. ನಿಜವಾದ ಉತ್ತರಾಯಣ ಆರಂಭವಾಗುವುದು ಡಿಸೆಂಬರ‍್ 22ಕ್ಕೆ. ಇದೂ ಸಹ ಬದಲಾವಣೆಯಾಗುತ್ತದೆ.

ವರ್ಗ:ನೈಸರ್ಗಿಕ ವಿಜ್ಞಾನ
ವರ್ಗ:ಖಗೋಳಶಾಸ್ತ್ರ
ವರ್ಗ:ಬಾಹ್ಯಾಕಾಶ
ಹೂಕೋಸು

150px|thumb

**ಹೂಕೋಸು** ಬ್ರಾಸಿಕೇಸೀ ಕುಟುಂಬ *ಬ್ರಾಸೀಕಾ ಆಲರೇಸಿಯಾ* ಜಾತಿಯಲ್ಲಿನ ಹಲವಾರು ತರಕಾರಿಗಳ ಪೈಕಿ ಒಂದು. ಇದು ಬೀಜದಿಂದ ಸಂತಾನೋತ್ಪತ್ತಿ ಮಾಡುವ ಒಂದು ವಾರ್ಷಿಕ ಸಸ್ಯ. ವಿಶಿಷ್ಟವಾಗಿ, ಕೇವಲ ಮೇಲ್ಭಾಗವನ್ನು (*ಬಿಳಿ ಭಾಗ*) ತಿನ್ನಲಾಗುತ್ತದೆ, ಮತ್ತು ಕಾಂಡ ಹಾಗೂ ಸುತ್ತಲಿನ ದಪ್ಪನೆಯ, ಹಸಿರು ಎಲೆಗಳನ್ನು ತರಕಾರಿ ಸೂಪ್‌ನಲ್ಲಿ ಬಳಸಲಾಗುತ್ತದೆ ಇಲ್ಲವೆ ತೆಗೆದುಹಾಕಲಾಗುತ್ತದೆ.
ಸಸ್ಯಮುಲ-ಪರಿಚಯ
ಜನಪ್ರಿಯ ತರಕಾರಿಗಳಲ್ಲಿ ಹೂಕೋಸಿಗೆ ಅಗ್ರಸ್ಥಾನ.ಇದು ಚಳಿಗಾಲದ ಪ್ರಮೂಖವಾದಂತಹ ಬೆಳೆ.ನೊರೆ ಬಿಳುಪು ಬಣ್ಣದ ಹೂಗೆಡ್ಡೆಗಳನ್ನು ಉತ್ಕೃಷ್ಟ ತರಕಾರಿಯಾಗಿ ವಿವಿಧ ಅಡಿಗೆಗಳ ತಯಾರಿಕೆಯಲ್ಲಿ ಬಳಸಲಾಗುವುದು.
ಹೂಗಳು 

## ಯಾವ ಸಮಸ್ಯೆ ಇರುವವರೆಲ್ಲಾ ಹೂಕೋಸು ತಿನ್ನಬಾರದು ? 
ಹೂಕೋಸನ್ನು ಬಹಳ ಪ್ರಯೋಜನಕಾರಿ ತರಕಾರಿ ಎಂದು ಪರಿಗಣಿಸಲಾಗಿದೆ. ಇದರಲ್ಲಿ ವಿಟಮಿನ್ ಸಿ, ಉತ್ಕರ್ಷಣ ನಿರೋಧಕಗಳು ಮತ್ತು ಫೈಬರ್ ಸಮೃದ್ಧವಾಗಿದೆ, ಇದು ಅನೇಕ ರೋಗಗಳ ವಿರುದ್ಧ ಹೋರಾಡಲು ಸಹಾಯ ಮಾಡುತ್ತದೆ. ಆದರೆ ಕೆಲವರು ಹೂಕೋಸುಗಳನ್ನು ಎಚ್ಚರಿಕೆಯಿಂದ ಸೇವಿಸಬೇಕು. ಏಕೆಂದರೆ ಇದು ಕೆಲವು ಅನನುಕೂಲಗಳನ್ನು ಹೊಂದಿದೆ. ಹೂಕೋಸಿನಲ್ಲಿರುವ ರಾಫಿನೋಸ್ ಎಂಬ ಕಾರ್ಬೋಹೈಡ್ರೇಟ್ ಜೀರ್ಣಾಂಗ ವ್ಯವಸ್ಥೆಗೆ ಅತ್ಯಂತ ಹಾನಿಕಾರಕವೆಂದು ಸಾಬೀತುಪಡಿಸುತ್ತದೆ.
### ​ಥೈರಾಯ್ಡ್ ಸಮಸ್ಯೆ​ 
ಥೈರಾಯ್ಡ್ ಸಮಸ್ಯೆ ಇರುವವರು ಎಚ್ಚರಿಕೆಯಿಂದ ಹೂಕೋಸು ತಿನ್ನಬೇಕು, ಏಕೆಂದರೆ ಇದು ಹೂಕೋಸಿನಲ್ಲಿರುವ ಈಸ್ಟ್ರೊಜೆನ್ ಅನ್ನು ಕಡಿಮೆ ಮಾಡುತ್ತದೆ, ಇದು ಥೈರಾಯ್ಡ್ ಮೇಲೆ ಪರಿಣಾಮ ಬೀರುತ್ತದೆ

### ​ ​ಮೂತ್ರಪಿಂಡದ ಕಲ್ಲು​ 
ಮೂತ್ರಪಿಂಡದ ಕಲ್ಲಿನ ಸಮಸ್ಯೆ ಇರುವವರು ಎಚ್ಚರಿಕೆಯಿಂದ ಹೂಕೋಸು ಸೇವನೆಯನ್ನು ಕಡಿಮೆ ಮಾಡುವುದು ಉತ್ತಮ, ಏಕೆಂದರೆ ಇದು ಕ್ಯಾಲ್ಸಿಯಂ ಮತ್ತು ಆಕ್ಸಲೇಟ್ ಅನ್ನು ಹೆಚ್ಚಿಸುತ್ತದೆ. ಮೂತ್ರಪಿಂಡದ ಕಲ್ಲುಗಳ ಬೆಳವಣಿಗೆಗೆ ಕಾರಣವಾಗಬಹುದು
### ಜೀರ್ಣಕ್ರಿಯೆ ಸಮಸ್ಯೆ​ 
ಕೆಲವು ಜನರಿಗೆ ಜೀರ್ಣಕ್ರಿಯೆಯ ಕಾರ್ಯಗಳಿಗೆ ಉತ್ತಮವಾಗಿಲ್ಲದಿರಬಹುದು. ಇದು ಗ್ಯಾಸ್, ಅತಿಸಾರ ಮತ್ತು ಹೊಟ್ಟೆ ನೋವಿನಂತಹ ಸಮಸ್ಯೆಗಳನ್ನು ಉಂಟುಮಾಡಬಹುದು. ಹೊಟ್ಟೆ ಕರುಳಿನ ಸಮಸ್ಯೆಗಳು ಅಥವಾ IBS ನಂತಹ ಮೊದಲೇ ಅಸ್ತಿತ್ವದಲ್ಲಿರುವ ಜೀರ್ಣಕಾರಿ ಸಮಸ್ಯೆಗಳಿರುವ ಜನರು ಹೂಕೋಸುಗಳನ್ನು ಬಹಳ ಸೀಮಿತ ಪ್ರಮಾಣದಲ್ಲಿ ಸೇವಿಸಬೇಕು. ಹೂಕೋಸು ತಿನ್ನುವುದು ಅವರ ಸ್ಥಿತಿಯನ್ನು ಇನ್ನಷ್ಟು ಹದಗೆಡಿಸುತ್ತದೆ.
### ಗ್ಯಾಸ್ಟ್ರಿಕ್ ಸಮಸ್ಯೆ 
ಹೊಟ್ಟೆಯ ಗ್ಯಾಸ್, ಅಜೀರ್ಣ ಮತ್ತು ವಾಯು ಮುಂತಾದ ಸಮಸ್ಯೆಗಳಿಂದ ಬಳಲುತ್ತಿರುವವರು ಹೂಕೋಸು ತ್ಯಜಿಸಬೇಕು. ಹೂಕೋಸಿನಲ್ಲಿರುವ ರಾಫಿನೋಸ್ ಎಂಬ ಕಾರ್ಬೋಹೈಡ್ರೇಟ್ ಕರುಳಿನಲ್ಲಿ ಅನಿಲವನ್ನು ಉತ್ಪಾದಿಸುತ್ತದೆ, ಇದು ಹೊಟ್ಟೆ ನೋವು, ಹೊಟ್ಟೆ ಉಬ್ಬುವುದು ಮತ್ತು ಅಜೀರ್ಣವನ್ನು ಹೆಚ್ಚಿಸುತ್ತದೆ.

## ಪೌಷ್ಟಿಕಾಂಶಗಳು 
## ಉಲ್ಲೇಖಗಳು
ವರ್ಗ:ತರಕಾರಿಗಳು
ವರ್ಗ:ಸಸ್ಯಗಳು
ಮೂತ್ರಪಿಂಡ

200px|thumb|ಮಾನವ ಮೂತ್ರಪಿಂಡಗಳು, ಬೆನ್ನೆಲುಬನ್ನು ತೆಗೆದಾಗ, ಹಿಂದಿನಿಂದ ಕಂಡಂತೆ
**ಮೂತ್ರಪಿಂಡಗಳು** (**ಮೂತ್ರಜನಕಾಂಗ**) ಮೂತ್ರದ ಉತ್ಪಾದನೆಯನ್ನು ತಮ್ಮ ಪ್ರಮುಖ ಕಾರ್ಯವಾಗಿ ಹೊಂದಿರುವ ಜೋಡಿಯಾಗಿರುವ ಅಂಗಗಳು. ಮೂತ್ರಪಿಂಡಗಳು, ಕಶೇರುಕಗಳು ಮತ್ತು ಕೆಲವು ಅಕಶೇರುಕಗಳನ್ನು ಒಳಗೊಂಡಂತೆ, ಹಲವು ಪ್ರಕಾರಗಳ ಪ್ರಾಣಿಗಳಲ್ಲಿ ಕಾಣುತ್ತವೆ. ಅವು ವಿಸರ್ಜನಾ ವ್ಯವಸ್ಥೆಯ ಮುಖ್ಯವಾದ ಭಾಗವಾಗಿವೆ, ಜೊತೆಗೆ ಹೋಮಿಯೋಸ್ಟೇಸಿಸ್‌ಗೆ (ಆಂತರಿಕ ಸಮತೋಲನ) ಸಂಬಂಧಿಸಿದಂತೆ ಹಲವು ಆನುಷಂಗಿಕ ಕ್ರಿಯೆಗಳನ್ನು ಹೊಂದಿವೆ.

## ಮೂತ್ರಜನಕಾಂಗದ ರಚನೆ
ಮೂತ್ರಜನಕಾಂಗದ ಅಡ್ಡ ಸೀಳಿಕೆಯಲ್ಲಿ ಹೊರಗಿನ ಕಾಟೆ‌ಕ್ಸ್,ಒಳಗಿನ ಮೆಡುಲ್ಲಾಗಳೆಂಬ ಎರಡು ಭಾಗಗಳಿವೆ.ಮೆಡುಲ್ಲಾದಲ್ಲಿ ೮ ರಿಂದ ೧೮ ಪಿರಮಿಡ್ ಆಕಾರದ ರಚನೆಗಳಿರುತ್ತದೆ.ಈ ಪಿರಮಿಡ್ಗಳ ತುದಿಯಲ್ಲಿ ರೀನಲ್ ಪ್ಯಾಪಿಲ್ಲಾಗಳೆಂಬ ಸೂಕ್ಷ್ಮರಂಧ್ರಗಳಿರುತ್ತವೆ.ಪಿರಮಿಡ್ ಗಳು ಒಳಭಾಗದ ಟೊಳ್ಳಾದ ಪೆಲ್ವಿಸ್ಗೆ ಚಾಚಿಕೊಂಡಿರುತ್ತದೆ. ಮೂತ್ರನಾಳ ಪೆಲ್ವಿಸ್ ನಿಂದ ಪ್ರಾರಂಭಗೊಳ್ಳುತ್ತದೆ.  ಪ್ರತಿಯೊಂದು ಮೂತ್ರಜನಕಾಂಗದಲ್ಲಿ ೧೦೦೦೦೦೦ ಗಳಷ್ಟು ನೆಫ್ರಾನ್ ಗಳೆಂಬ ಸೂಕ್ಷ್ಮನಳಿಕೆಗಳಿವೆ.ಇವುಗಳ ಜೊತೆಗೆ ರಕ್ತ ಲೋಮನಾಳಗಳು ಮತ್ತು ಸಂಯೋಜಕ ಅಂಗಾಂಶವಿರುತ್ತದೆ.

## ನೆಫ್ರಾನಿನ ರಚನೆ
ನೆಫ್ರಾನ್ ಮೂತ್ರಜನಕಾಂಗದ ರಚನಾತ್ಮಕ ಮತ್ತು ಕಾರ್ಯನಿವಾ‍ಹಕ ಘಟಕಗಳಾಗಿವೆ.
ನೆಫ್ರಾನಿನ ಮುಂಭಾಗವು ಬಟ್ಟಲಿನ ಆಕಾರವಾಗಿದೆ.ಇದನ್ನು ಬೌಮನ್ನನ ಹೊದಿಕೆ ಎಂದು ಕರೆಯುತ್ತಾರೆ.ಈ ಕೋಶದ ಗೋಡೆಯಲ್ಲಿ ಎರಡು ಪದರದ ಅನುಲೇಪಕ ಜೀವಕೋಶಗಳು ಇರುತ್ತವೆ.
ಬೌಮನ್ನನ ಹೊದಿಕೆಯಿಂದ ಮುಂದೆ ನೆಫ್ರಾನಿನ ನಾಳವು ನುಲಿಚಿಕೊಂಡಿರುತ್ತದೆ.ನಂತರ" U" ಆಕಾರವಾಗಿದೆ.ಇದನ್ನು ಹೆನ್ಲೆಯ ಕುಣಿಕೆ ಎನ್ನುತ್ತಾರೆ.ನಂತರ ನಾಳ ಮತ್ತೆ ನುಲಿಚಿಕೊಂಡು ನೆರೆಯ ನೆಫ್ರಾಗಳಿಂದ ಬರುವ ಗ್ರಾಹಕ ನಾಳಕ್ಕೆ ಸೇರಿ ಪಿರಮಿಡ್ ಗಳ ತುದಿಯಲ್ಲಿರುವ ರೀನಲ್ ಪ್ಯಾಪಿಲ್ಲಗಳ ಮೂಲಕ ಪೆಲ್ವಿಸ್ ಗೆ ತೆರೆಯುತ್ತದೆ.

ಬೌಮನ್ನನ ಹೊದಿಕೆ ಕಾಟೆ‍ಕ್ಸ್ ನಲ್ಲಿ ಇರುತ್ತದೆ.ಹೆನ್ಲೆಯ ಕುಣಿಕೆ ಮೆಡುಲ್ಲಾದಲ್ಲಿದ್ದು ನಂತರ ನುಲಿಚಿಕೊಂಡಿರುವ ನಾಳ ಕಾಡೆಕ್ಸನಲ್ಲಿ ಗ್ರಾಹಕ ನಾಳವನ್ನು ಸೇರುತ್ತದೆ.
ರೀನಲ್ ಅಪಧಮನಿಯ ಒಂದು ಕವಲು ಬೌಮನ್ನನ ಹೊದಿಕೆಯಲ್ಲಿ ಕೋಶದಲ್ಲಿ ಕವಲೊಡೆದು ಸೂಕ್ಷ್ಮ ಅಪದಮನಿಗಳಾಗುತ್ತವೆ.ಇದನ್ನು ಗ್ಲಾಮರುಲಸ್ ಎಂದು ಕರೆಯುತ್ತಾರೆ.ಸೂಕ್ಷ್ಮನಾಳಗಳು ಮತ್ತೆ ಕೂಡಿಕೊಂಡು ಸಣ್ಣ ಅಪದಮನಿಗಳಾಗಿ ನೆರೆಯ ನೆಫ್ರಾನ್ ಗಳಿಂದ  ಬರುವ ಸಣ್ಣ ಅಭಿದಮನಿಗಳೊಂದಿಗೆ ಸೇರಿ ರೀನಲ್ ಅಪಧಮನಿಗಳಾಗುತ್ತದೆ.
ಸಸ್ಯಗಳಿಗೆ ಹೋಲಿಸಿದಲ್ಲಿ ಮಾನವನಲ್ಲಿ ಚಲನೆ ಮುಂತಾದ ಚಟುವಟಿಕೆಗಳು ಹೆಚ್ಚು.ಹೀಗಾಗಿ ಮಾನವನಲ್ಲಿ ಶಕ್ತಿಯ ಅವಶ್ಯಕತೆ ಹೆಚ್ಚು. ಈ ಕಾರಣದಿಂದ ಮಾನವನ ದೇಹದಲ್ಲಿ ಹೆಚ್ಚು ತ್ಯಾಜ್ಯ ವಸ್ತುಗಳು ಉತ್ಪತ್ತಿಯಾಗುತ್ತದೆ.ಮಾನವನ ದೇಹದಲ್ಲಿ ಉತ್ಪತ್ತಿಯಾಗುವ ತ್ಯಾಜ್ಯ ವಸ್ತುಗಳೆಂದರೆ,ಕಾರ್ಬನ್ ಡೈ ಆಕ್ಸೈಡ್,ನೀರು,ಲವಣಗಳು ಮತ್ತು ಸಸಾರಜನಕವಸ್ತುಗಳಾದ ಅಮೋನಿಯ,ಕ್ರೆಟನೈನ್,ಯೂರಿಯ ಮತ್ತು ಯೂರಿಕಾಮ್ಲಗಳು. ಕೋಶದಲ್ಲಿ ಉತ್ಪತ್ತಿಯಾದ ಕಾರ್ಬನ್ ಡೈ ಆಕ್ಸೈಡ್ ಹೆಚ್ಚಿನ ಪ್ರಮಾಣದಲ್ಲಿ ಶ್ವಾಸಕೋಶಗಳ ಮೂಲಕ ನಿಶ್ವಾಸದ ಗಾಳಿಯ ಜೊತೆಗೆ ಹೊರಹಾಕಲ್ಪಡುತ್ತದೆ.ಸ್ವಲ್ಪ ಪ್ರಮಾಣದಲ್ಲಿ ಅಮೋನಿಯವನ್ನು ಯೂರಿಯಾವಾಗಿ ಪರಿವರ್ತಿಸಲು ಸಹಾಯ ಮಾಡುತ್ತದೆ ಮತ್ತು  ಸ್ವಲ್ಪ ಪ್ರಮಾಣದ ದೇಹದ ಆಮ್ಲೀಯ ಸಮತೋಲನವನ್ನು ಕಾಪಾಡಲು ಬಳಸಲ್ಪಡುತ್ತದೆ.

## ಮಾನವನ ದೇಹದಲ್ಲಿ ಯೂರಿಯಾ ಉತ್ಪಾದನೆ
ಮಾನವನು ಸೇವಿಸಿದ ಪ್ರೋಟಿನ್ಗಳು ಸಂಪೂರ್ಣವಾಗಿ ಜೀರ್ಣವಾದಾಗ ಸರಳ ಕಣಗಳಾದ ಅಮಿನೋ ಆಮ್ಲಗಳಾಗಿ ಪರಿವರ್ತಿಸಲ್ಪಡುತ್ತದೆ ಮತ್ತು ರಕ್ತದಿಂದ ಹೀರಲ್ಪಟ್ಟು ಜೀವಕೋಶಗಳಿಗೆ ಸಾಗಿಸ್ಪಡುತ್ತವೆ.ಕೋಶಗಳು ಅಮೀನೋ ಆಮ್ಲಗಳನ್ನು ಬಳಸಿಕೊಳ್ಳುತ್ತವೆ.ಹೆಚ್ಚಾದ ಅಮೀನೋ ಆಮ್ಲಗಳು ಕೋಶಗಳಲ್ಲಿ ಶೇಖರವಾದರೆ ವಿಷ ವಸ್ತುಗಳಾಗಿ ಪರಿವರ್ತಿಸುತ್ತವೆ.ಆದ್ದರಿಂದ ಅವು ರಕ್ತದ ಮೂಲಕ ಯಕೃತ್ತಿಗೆ ಸಾಗಿಸ್ಪಡುತ್ತವೆ.ಅಲ್ಲಿಯ ಕೋಶಗಳು ಕಲವು ಕಿಣ್ವಗಳ ಮೂಲಕ ಅಮೈನೋ ಆಮ್ಲಗಳನ್ನು ಅಮೋನಿಯವಾಗಿ ಪರಿವರ್ತಿಸುತ್ತದೆ.ಇವು ತಕ್ಷಣ ಕಾರ್ಬನ್ ಡೈ ಆಕ್ಸೇಡ್ ನೊಂದಿಗೆ ಸೇರಿ ಯೂರಿಯಾ ಮತ್ತು ಸ್ವಲ್ಪ ಪ್ರಮಾಣದ ಯೂರಿಕಾಮ್ಲವಾಗುತ್ತದೆ.ಹೀಗೆ ಉತ್ಪತ್ತಿಯಾದ ಯೂರಿಯಾ ಮತ್ತು ಯೂರಿಕಾಮ್ಲಗಳು ರಕ್ತದಿಂದ ಮೂತ್ರ ಜನಕಾಂಗ ಮತ್ತು ಚರ್ಮಕ್ಕೆ ಸಾಗಿಸಲ್ಪಟ್ಟು ವಿಸರ್ಜಿಸಲ್ಪಡುತ್ತದೆ.

## ಮೂತ್ರಜನಕಾಂಗದ ಕಾರ್ಯಗಳು
# ಯೂರಿಯಾದಂತಹ ತ್ಯಾಜ್ಯ ವಸ್ತುಗಳನ್ನು ವಿಸರ್ಜಿಸುತ್ತದೆ.
# ಹೆಚ್ಚಾದ ನೀರನ್ನು ವಿಸರ್ಜಿಸುತ್ತದೆ.
# ಒಂದು ನಿರ್ದಿಷ್ಟವಾದ ಪ್ರಮಾಣಕ್ಕಿಂತ ಹೆಚ್ಚಾದ ಲವಣಗಳನ್ನು ದೇಹದಿಂದ ವಿಸರ್ಜಿಸುತ್ತದೆ.

## ಉಲ್ಲೇಖಗಳು
ವರ್ಗ:ಅಂಗಗಳು
ಸಬ್ಬಕ್ಕಿ

**ಸಬ್ಬಕ್ಕಿ** ಎನ್ನುವುದು ಮರಗೆಣಸಿನಿಂದ ತಯಾರಿಸಲಾಗುವ ಪಿಷ್ಠ. ಇದನ್ನು ಆಹಾರಪದಾರ್ಥವಾಗಿ ಅಡುಗೆ ಮಾಡಲು ಬಳಸಲಾಗುತ್ತದೆ. **ಶಾಬಕ್ಕಿ, ಸಾಬೂದಾನಿ, ಸೀಮೆಅಕ್ಕಿ** ಎನ್ನುವ ಹೆಸರುಗಳಿಂದಲೂ ಇದು ಕರೆಯಲ್ಪಡುತ್ತದೆ. ಭಾರತದಲ್ಲಿ ೯೫% ಸಬ್ಬಕ್ಕಿಯನ್ನು ತಮಿಳುನಾಡಿನಲ್ಲಿ (ಸೇಲಂನಲ್ಲಿ ಹೆಚ್ಚು) ತಯಾರಿಸಲಾಗುತ್ತದೆ. ಸಬ್ಬಕ್ಕಿಯಿಂದ ಉಪ್ಪಿಟ್ಟು, ವಡೆ, ಪಾಯಸ ಮುಂತಾದ ತಿನಿಸುಗಳನ್ನು ತಯಾರಿಸಲಾಗುತ್ತದೆ. ಭಾರತದ ವಿವಿಧ ಭಾಷೆಗಳಲ್ಲಿ ಇದರ ಹೆಸರು ಹೀಗಿದೆ - (ಉರ್ದು: ساگودانه;ಹಿಂದಿ: साबुदाना;  ಮರಾಠಿ : साबुदाणा; ಗುಜರಾತಿ: સાબુદાણા; ತೆಲುಗು: సగ్గు బియ్యం ತಮಿಳು : ஜவ்வரிசி).

## ತಯಾರಿಕೆಯ ವಿಧಾನ
*ಮೊದಲು ರಾಶಿರಾಶಿ ಗೆಣಸುಗಳನ್ನು ತೊಳೆದು ಸಿಪ್ಪೆ ಸುಲಿಯಲಾಗುತ್ತದೆ.
*ನಂತರ ಅವುಗಳನ್ನು ಕ್ರಶರ್‍ಗಳಲ್ಲಿ ಹಿಸುಕಲಾಗುತ್ತದೆ. ಈ ಕ್ರಶಿಂಗ್ ಪ್ರಕ್ರಿಯೆಯಲ್ಲಿ ನಾರಿನ ಭಾಗವು ಬೇರೆಯಾಗುತ್ತದೆ. 
*ಹಿಸುಕಿದಾಗ ಬಂದ ಹಾಲಿನಂತ ದ್ರವವನ್ನು ಟ್ಯಾಂಕ್ ಗಳಲ್ಲಿ ಶೇಖರಿಸಿ ೨-೮ ತಾಸಿನವರೆಗೆ ಸೆಟ್ಲ್ ಆಗಲು ಬಿಡಲಾಗುತ್ತದೆ. ಅ ಹಾಲಿನಲ್ಲಿ ಕಲ್ಮಶಗಳು ಮೇಲೆ ತೇಲುತ್ತವೆ ಮತ್ತು ಕೆಳಗೆ ಪೇಸ್ಟಿನಂತಹ starch (ಪಿಷ್ಟ,ಹಿಟ್ಟು) ವಸ್ತುವು ಉಳಿಯುತ್ತದೆ.
*ತೇಲುವ ಕೊಳೆ ಇತ್ಯಾದಿಗಳನ್ನು ತೆಗೆದ ನಂತರ ಉಳಿದ ಪೇಸ್ಟನ್ನು ಭಾಗಶಃ ಒಣಗಿಸಿ cakes ಪಡೆಯಲಾಗುತ್ತದೆ.
*ನಂತರ ತೂತುಗಳುಳ್ಳ ಉಕ್ಕಿನ ಹಾಳೆಗಳನ್ನು ಅಥವಾ ಯಂತ್ರಗಳನ್ನು ಬಳಸಿ ಬೇಕಾದ ಗಾತ್ರದಲ್ಲಿ ಸಣ್ಣ ಸಣ್ಣ ಗುಂಡುಗಳ ಆಕಾರಕ್ಕೆ ತರಲಾಗುತ್ತದೆ.
*ಅವುಗಳನ್ನು ೧೦೦ ಡಿಗ್ರಿ ಸೆಲಿಷಿಯಸ್ ಬಿಸಿಯಲ್ಲಿ ೬-೮ ನಿಮಿಷಗಳು ಹುರಿಯಲಾಗುತ್ತದೆ (roasting).
*ಸೂರ್ಯನ ಬೆಳಕಿನಲ್ಲಿ ೮-೧೨ ಗಂಟೆಗಳ ಕಾಲ ಒಣಗಿಸಲಾಗುತ್ತದೆ.
*ಕೊನೆಯದಾಗಿ ಪಾಲಿಶಿಂಗ್ ಮಾಡಿದ ಮೇಲೆ ಸಬ್ಬಕ್ಕಿ ತಯಾರಾಗುತ್ತದೆ.

## ಉಲ್ಲೇಖಗಳು
## ಹೊರಕೊಂಡಿಗಳು
* SabuIndia website
* ಕೆಲವು ಸಬ್ಬಕ್ಕಿ ತಿನಿಸುಗಳು, ಪ್ರಜಾವಾಣಿ, Sat, 02/08/2014

ವರ್ಗ:ಆಹಾರ ಪದಾರ್ಥಗಳು
ವಿಷರಕ್ತ ಆಘಾತ

**ವಿಷರಕ್ತ ಆಘಾತ**ವು (**ಸೆಪ್ಟಿಕ್ ಶಾಕ್**) ಸೋಂಕು ಮತ್ತು ರಕ್ತ ವಿಷದ ಪರಿಣಾಮವಾಗಿ ಕಡಿಮೆಯಾದ ಅಂಗಾಂಶ ಒಳಹರಿಕೆ ಮತ್ತು ಆಮ್ಲಜನಕ ಹಂಚಿಕೆಯಿಂದ ಉಂಟಾಗುವ ಒಂದು ಅಪಾಯಕರ ವೈದ್ಯಕೀಯ ಸ್ಥಿತಿ, ಆದಾಗ್ಯೂ ಸೂಕ್ಷ್ಮಜೀವಿಯು ಇಡೀ ದೇಹದಲ್ಲಿರಬಹುದು ಅಥವಾ ನಿರ್ದಿಷ್ಟ ಸ್ಥಳದಲ್ಲಿ ಸೀಮಿತವಿರಬಹುದು. ಅದು ಬಹು ಅಂಗ ಅಸಮರ್ಪಕತಾ ವೈಫಲ್ಯ (ಮುಂಚೆ ಬಹು ಅಂಗ ವೈಫಲ್ಯವೆಂದು ಪರಿಚಿತವಾಗಿತ್ತು) ಮತ್ತು ಮರಣವನ್ನು ಉಂಟು ಮಾಡಬಹುದು. ಅವರ ಪ್ರತಿರಕ್ಷಣಾ ವ್ಯವಸ್ಥೆಯು ಸೋಂಕನ್ನು ಆರೋಗ್ಯವಂತ ವಯಸ್ಕರಂತೆ ಪರಿಣಾಮಕಾರಿಯಾಗಿ ನಿರ್ವಹಿಸುವಲ್ಲಿ ಅಸಮರ್ಥವಾಗಿರುವ ಕಾರಣ ಮಕ್ಕಳು, ನಿರೋಧಶಕ್ತಿಯು ದುರ್ಬಲಗೊಂಡಿರುವ ವ್ಯಕ್ತಿಗಳು, ಮತ್ತು ವಯಸ್ಸಾದವರು ಅದರ ಅತ್ಯಂತ ಸಾಮಾನ್ಯ ಬಲಿಪಶುಗಳು.

ವರ್ಗ:ವೈದ್ಯಕೀಯ ತುರ್ತು ಪರಿಸ್ಥಿತಿಗಳು
ಪ್ರತಿಜೀವಿಕ

[right|thumb|200px|[ಕರ್ಬಿ-ಬಾವರ್ ಪ್ರತಿಜೀವಿಕ ಪರೀಕ್ಷೆ|ಕರ್ಬಿ-ಬಾವರ್ ಬಿಲ್ಲೆ ಹರಡುವಿಕೆ ವಿಧಾನದಿಂದ ಪ್ರತಿಜೀವಿಕಗಳಿಗೆ *ಸ್ಟ್ಯಾಫಲೋಕಾಕಸ್ ಆರೀಯಸ್*‌ನ ಈಡಾಗುವಿಕೆಯನ್ನು ಪರೀಕ್ಷಿಸುವುದು. ಪ್ರತಿಜೀವಿಕಗಳು ಪ್ರತಿಜೀವಿಕವನ್ನು ಹೊಂದಿರುವ ಬಿಲ್ಲೆಗಳಿಂದ ಹೊರಗೆ ಪ್ರಸರಿಸಿ *ಎಸ್. ಆರೀಯಸ್*‌ನ ಬೆಳವಣಿಗೆಯನ್ನು ತಡೆಯುತ್ತವೆ, ಪರಿಣಾಮವಾಗಿ ಒಂದು ಪ್ರತಿಬಂಧ ವಲಯದ ರಚನೆಯಾಗುತ್ತದೆ]]
ಸಾಮಾನ್ಯ ಬಳಕೆಯಲ್ಲಿ, **ಪ್ರತಿಜೀವಿಕ**ವು (**ಎಂಟಿಬಯಾಟಿಕ್** ಶಬ್ದವು ಪ್ರಾಚೀನ ಗ್ರೀಕ್‌ನಿಂದ ಬಂದಿದೆ – *ಎಂಟಿ*, "ವಿರುದ್ಧ", ಮತ್ತು *ಬಯೋಸ್*, "ಜೀವ") ಬ್ಯಾಕ್ಟೀರಿಯಾವನ್ನು ಕೊಲ್ಲುವ, ಅಥವಾ ಅದರ ಬೆಳವಣಿಗೆಯನ್ನು ಪ್ರತಿಬಂಧಿಸುವ ಒಂದು ಪದಾರ್ಥ ಅಥವಾ ಸಂಯುಕ್ತ. ಪ್ರತಿಜೀವಿಕಗಳು, ಶಿಲೀಂಧ್ರಗಳು ಮತ್ತು ಪ್ರೋಟೋಜೋವಾವನ್ನು ಒಳಗೊಂಡಂತೆ, ಸೂಕ್ಷ್ಮಜೀವಿಗಳಿಂದ ಉಂಟಾದ ಸೋಂಕುಗಳಿಗೆ ಚಿಕಿತ್ಸೆ ನೀಡಲು ಬಳಸಲಾಗುವ ಪ್ರತಿಸೂಕ್ಷ್ಮಜೀವಿ ಸಂಯುಕ್ತಗಳ ವಿಶಾಲವಾದ ಗುಂಪಿಗೆ ಸೇರಿವೆ. "ಎಂಟಿಬಯಾಟಿಕ್" ಪದವು ಸೆಲ್ಮನ್ ವ್ಯಾಕ್ಸ್‌ಮನ್‌ರಿಂದ, ಹೆಚ್ಚಿನ ಪ್ರಮಾಣದಲ್ಲಿ ಇತರ ಸೂಕ್ಷ್ಮಜೀವಿಗಳ ಬೆಳವಣಿಗೆಗೆ ವಿರೋಧಿಯಾಗಿರುವ ಒಂದು ಸೂಕ್ಷ್ಮಜೀವಿಯಿಂದ ಉತ್ಪನ್ನವಾದ ಯಾವುದೇ ಪದಾರ್ಥವನ್ನು ವಿವರಿಸಲು, ಸೃಷ್ಟಿತವಾಯಿತು.

ವರ್ಗ:ಪ್ರತಿಜೀವಿಕಗಳು
ವರ್ಗ:ಜೀವಶಾಸ್ತ್ರ
ಸುರೇಬಾನ

ರಾಮದುರ್ಗ ತಾಲೂಕಿನ ಸುರೇಬಾನ ಗ್ರಾಮದ ಹತ್ತಿರ ಇರುವ ಶಭರಿಕೊಳ್ಳ ಮತ್ತು ಸಿದ್ದೇಶ್ವರ ಕೊಳ್ಳ ನೊಡಲು ಸುಂದರ ಸ್ಥಳಗಳು.

## ಉಲ್ಲೇಖಗಳು 
ವರ್ಗ:ಬೆಳಗಾವಿ ಜಿಲ್ಲೆ
ಗಣಕೀಕೃತ ಛೇದಚಿತ್ರಣ

thumb|300px|right|ಒಂದು ಬಹು-ಛೇದ ಸೀಟಿ ಶೋಧಕ
**ಗಣಕೀಕೃತ ಛೇದಚಿತ್ರಣ**ವು (**ಸೀಟಿ**) ಗಣಕಯಂತ್ರ ಸಂಸ್ಕರಣದಿಂದ ರಚಿತವಾದ ಛೇದಚಿತ್ರಣವನ್ನು ಬಳಸುವ ಒಂದು ವೈದ್ಯಕೀಯ ಚಿತ್ರಣ ವಿಧಾನ. ಒಂದೇ ಪರಿಭ್ರಮಣದ ಅಕ್ಷದ ಸುತ್ತ ತೆಗೆದ ಎರಡು-ಆಯಾಮದ ಕ್ಷ-ಕಿರಣ ಚಿತ್ರಗಳ ಭಾರಿ ಪ್ರಮಾಣದ ಶ್ರೇಣಿಯಿಂದ ಒಂದು ವಸ್ತುವಿನ ಒಳಭಾಗದ ಮೂರು ಆಯಾಮದ ಚಿತ್ರವನ್ನು ಸೃಷ್ಟಿಸಲು ಅಂಕೀಯ ರೇಖಾಗಣಿತ ಸಂಸ್ಕರಣವನ್ನು ಬಳಸಲಾಗುತ್ತದೆ. ಕ್ಷ-ಕಿರಣ ರಶ್ಮಿಯನ್ನು ತಡೆಗಟ್ಟುವ ಅವುಗಳ ಸಾಮರ್ಥ್ಯವನ್ನು ಆಧರಿಸಿ ವಿವಿಧ ಶಾರೀರಿಕ ರಚನೆಗಳನ್ನು ತೋರಿಸಲು ವಿಂಡೋಯಿಂಗ್ ಎಂದು ಪರಿಚಿತವಾದ ಪ್ರಕ್ರಿಯೆಯ ಮೂಲಕ ಬದಲಾಯಿಸಬಲ್ಲ ದತ್ತಾಂಶದ ಪರಿಮಾಣವನ್ನು ಸೀಟಿ ವಿಧಾನ ಸೃಷ್ಟಿಸುತ್ತದೆ.

ವರ್ಗ:ವೈದ್ಯಕೀಯ ಚಿತ್ರಣ ವಿಧಾನಗಳು
ವರ್ಗ:ವೈದ್ಯಕೀಯ
ಗೊಡಚಿ

ವರ್ಗ:ಬೆಳಗಾವಿ ಜಿಲ್ಲೆ
ವರ್ಗ:ರಾಮದುರ್ಗ ತಾಲ್ಲೂಕು
ರಾಮದುರ್ಗ ತಾಲೂಕಿನ ಗೊಡಚಿ ಗ್ರಾಮದ ಗೊಡಚಿ ವೀರಭದ್ರೇಶ್ವರ ದೇವಾಲಯ ಜಾತ್ರೆಯು (ಅಕ್ಟೋಬರ್ - ನವೆಂಬರ್ ) ತಿಂಗಳಲ್ಲಿ ಜರುಗುತ್ತದೆ. ಶ್ರೀಕ್ಷೇತ್ರ ಗೊಡಚಿ ಶ್ರೀ ವೀರಭದ್ರೇಶ್ವರ ದೇವಸ್ಥಾನವು "ಉತ್ತರ ಕರ್ನಾಟಕದ ಧರ್ಮಸ್ಥಳ"ವೆಂದೇ ಪ್ರಖ್ಯಾತಿಯಾದ ರಾಮದುರ್ಗ ತಾಲೂಕಿನ ಪುಣ್ಯಕ್ಷೇತ್ರವಾಗಿದೆ. ಗೊಡಚಿ ಕ್ಷೇತ್ರದಲ್ಲಿ ಶ್ರೀವೀರಭದ್ರೇಶ್ವರ ದೇವಸ್ಥಾನ, ಮುದಿ ವೀರಭದ್ರೇಶ್ವರ ದೇವಸ್ಥಾನ, ಶ್ರೀ ಭದ್ರಕಾಳಿ ಮಾತೆಯ ದೇವಸ್ಥಾನ ಮತ್ತು ವೀರಶೈವ ಮಠ ಮುಂತಾದ ದೇವಸ್ಥಾನಗಳಿವೆ. ವೀರಭದ್ರೇಶ್ವರ ಜಾತ್ರೆಯು ಪ್ರತಿ ವರ್ಷ ಹೊಸ್ತಿಲ ಹುಣ್ಣಿಮೆಯಂದು ಆಚರಿಸುತ್ತಾರೆ. ಈ ಜಾತ್ರೆಯು ರಾಮದುರ್ಗ ತಾಲೂಕಿನ ಅತಿ ಹೆಚ್ಚು ಭಕ್ತಾದಿಗಳು-ಜನ ಸಾಮಾನ್ಯರೆಲ್ಲರೂ ಒಂದಾಗಿ  ಸೇರಿ ಆಚರಿಸುವ  ಜಾತ್ರೆಯಾಗಿದೆ. ಈ ಜಾತ್ರೆಯಲ್ಲಿ ಬಳವಲು ಕಾಯಿ, ಬಾರಿ ಹಣ್ಣನ್ನು ಅತಿ ಹೆಚ್ಚಾಗಿ ಮಾರುವುದರಿಂದ "ಬಳವಲುಕಾಯಿ ಜಾತ್ರೆ" ಎಂತಲೂ ಕರೆಯುತ್ತಾರೆ. ಪ್ರತಿ ವರ್ಷ ಜಾತ್ರೆಯು ೫ ದಿನಗಳವರೆಗೆ ನಡೆಯುತ್ತದೆ, ಜಾತ್ರೆಯಲ್ಲಿ ಪ್ರಸಿದ್ಧ ಸಾಮಾಜಿಕ-ಜಾನಪದ ನಾಟಕ ಕಂಪನಿಗಳು ಹೆಸರುವಾಸಿಯಾಗಿವೆ. ೫ನೆಯ ದಿನ ಲಕ್ಷ ದೀಪೋತ್ಸವ ನಡೆಯುತ್ತದೆ. 

ಸಕ್ಷ ಮದಕ್ಷ ಶಿಕ್ಷಣ ವಿಚಕ್ಷಣ ಸುಕ್ಷಣ ಲಕ್ಷಣೇಕ್ಷಣಾ | 

ರಕ್ಷಿತ ಲಕ್ಷಿತೇಶ್ವರ ಮುಮುಕ್ಷು ಜಿತಾಕ್ಷ ಮಹೋಕ್ಷ ಲಕ್ಷ ||

ಫಾಲಾಕ್ಷ ತರಕ್ಷು ರಾಕ್ಷಸ ವಿಪಕ್ಷ ವಳಕ್ಷ ಸರಕ್ಷ ದೇಹಮೋ |

ಹಕ್ಷಯ ದಕ್ಷ ರಕ್ಷಿ ಪುದದೋಕ್ಷ ಜಪಕ್ಷ ಶಿವಾಕ್ಷಿ ಸಂಭವಾ ||

- ಷಢಕ್ಷರದೇವ (ರಾಜಶೇಖರ ವಿಳಾಸ)

ಷಡಕ್ಷರದೇವ ಬರೆದ  **ರಾಜಶೇಖರ ವಿಳಾಸ** ಕಾವ್ಯದಲ್ಲಿ ಶ್ರೀ ವೀರಭದ್ರದೇವರ ಕುರಿತು ಸ್ತುತಿಸಿದ ಈ ಪದ್ಯ ವಿಶೇಷತೆಯನ್ನೊಳಗೊಂಡಿದೆ ಅದು ಏನೆಂದರೆ, ಶ್ರೀ ವೀರಭದ್ರದೇವನು ವೀರರಸದ ಅಧಿದೇವನು. ಆತನ ವರ್ಣನೆಯನ್ನು ಈ ಪದ್ಯದಲ್ಲಿ ೨೫ ಬಾರಿ ಕ್ಷ ಕಾರವನ್ನು ಬಳಸಿ ಬರೆದಿದ್ದಾನೆ. ಈ ಪದ್ಯ ಓದುಗರಿಗೆ-ಭಕ್ತರಿಗೆ ವೀರಭದ್ರದೇವನ ಕೆಚ್ಚು, ವೀರತ್ವಗಳ ನೆನಪು ತಂದು ಕೊಡುವಂಥದ್ದಾಗಿದೆ.
ಪಂಪ ಪ್ರಶಸ್ತಿ

**ಪಂಪ ಪ್ರಶಸ್ತಿ** ಕರ್ನಾಟಕ ರಾಜ್ಯದ ಪ್ರತಿಷ್ಠಿತ ಪ್ರಶಸ್ತಿಗಳಲ್ಲಿ ಒಂದು. ಇದನ್ನು ಕನ್ನಡ ಸಾಹಿತ್ಯ ಲೋಕದಲ್ಲಿ ಅನನ್ಯ ಸೇವೆ ಸಲ್ಲಿಸಿದವರಿಗೆ ನೀಡಲಾಗುವದು. ಕನ್ನಡದ ಪ್ರಥಮ ಆದಿಕವಿ ಪಂಪ ಅವರ ಹೆಸರನ್ನು ಈ ಪ್ರಶಸ್ತಿಗೆ ಇಡಲಾಗಿದೆ.

## ಪಂಪ ಪ್ರಶಸ್ತಿ ಪುರಸ್ಕೃತರು 
### ಚಿತ್ರ ಗ್ಯಾಲರಿ 

File:Kuvempu1.jpg|thumb|100px|ಕುವೆಂಪು
File:ಶಿವರಾಮ ಕಾರಂತ.jpg|thumb|ಶಿವರಾಮ ಕಾರಂತ
File:K S Narasimha Swamy photo of portrait from his home.jpeg|thumb|100px|ಕೆ.ಎಸ್.ನರಸಿಂಹಸ್ವಾಮಿ
File:De. Javaregowda.jpg|thumb|100px|ದೇಜಗೌ
File:CHANDRASEKHAR-B KAMBARA.jpg|thumb|ಚಂದ್ರಶೇಖರ ಕಂಬಾರ
File:S.L.Bhyrappa.jpg|thumb|100px|ಎಸ್.ಎಲ್.ಭೈರಪ್ಪ
File:Naa DSouza.jpg|ನಾ.ಡಿಸೋಜ
File:Prof.B.A.Viveka Rai (6).jpg|thumb|100px|ಬಿ.ಎ.ವಿವೇಕ್ ರೈ

## ಉಲ್ಲೇಖಗಳು
ವರ್ಗ:ಸಾಹಿತ್ಯ
ವರ್ಗ:ಭಾರತೀಯ ಪ್ರಶಸ್ತಿಗಳು
ವರ್ಗ:ಪ್ರಶಸ್ತಿಗಳು
ಬಸವ ಪುರಸ್ಕಾರ

ರಾಜ್ಯ ಸರ್ಕಾರದ ಪ್ರಮುಖ ಪ್ರಶಸ್ತಿ.ರಾಜ್ಯ ಸರ್ಕಾರ ಪ್ರತಿವರ್ಷ ನೀಡುತ್ತಿರು ಕರ್ನಾಟಕ ಸಾಹಿತ್ಯ ಪರಿಷತ್ತಿನ ಬಸವ ಪುರಸ್ಕಾರ. - ಇದು 2000 ನೇ ಇಸವಿಯಲ್ಲಿ ಸ್ಥಾಪನೆ(

(ಬಸವ ಶ್ರೀ)ಈ ಹಿಂದೆ ೧.೫ ಲಕ್ಷ ರೂ.ನಗದನ್ನು ಒಳಗೊಂಡಿದ್ದ ಬಸವ ಪುರಸ್ಕಾರ ಬಹುಮಾನದ ಮೊತ್ತವನ್ನು ಸುವರ್ಣ ಕರ್ನಾಟದ ಹಿನ್ನೆಲೆಯಲ್ಲಿ ೧೦ ಲಕ್ಷ ರೂ.ಗಳಿಗೆ ಹೆಚ್ಚಿಸಲಾಗಿದೆ. ಪ್ರಶಸ್ತಿಯಲ್ಲಿ ನಗದು ಬಹುಮಾನದೊಂದಿಗೆ ಪ್ರಶಸ್ತಿ ಪುತ್ಥಳಿ, ಪ್ರಶಸ್ತಿ ಫಲಕವನ್ನು ನೀಡಿ ಗೌರವಿಸಲಾಗುತ್ತದೆ.

## ಬಸವ ಶ್ರೀ ಪ್ರಶಸ್ತಿ ಪಡೆದ ಮಹನೀಯರುಗಳು 
೧೫.            ಪುನೀತ್ ರಾಜಕುಮಾರ್      ೨೦೨೧.          ಸಮಾಜಸೇವೆ ಮತ್ತು ಸಿನಿಮಾ

## ಉಲ್ಲೇಖಗಳು
ವರ್ಗ:ಬಸವಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ಜಕಣಾಚಾರಿ ಪ್ರಶಸ್ತಿ

**ಜಕಣಾಚಾರಿ ಪ್ರಶಸ್ತಿ**  ಕರ್ನಾಟಕ ದ ರಾಜ್ಯ ಪ್ರಶಸ್ತಿಯಾಗಿದ್ದು ಶಿಲ್ಪಕಲೆ ಮತ್ತು ಕರಕುಶಲ ಕಲೆಯಲ್ಲಿ ಅನನ್ಯ ಸೇವೆ ಸಲ್ಲಿಸಿದವರಿಗೆ ನೀಡಲಾಗುತ್ತದೆ. ಈ ಪ್ರಶಸ್ತಿಯನ್ನು ಪ್ರತಿವರ್ಷ ಕರ್ನಾಟಕ ಸರ್ಕಾರ ದಿಂದ ಶ್ರೇಷ್ಠ ಶಿಲ್ಪಿ ಅಮರಶಿಲ್ಪಿ ಜಕಣಾಚಾರಿ ಯವರ ಕೊಡುಗೆಯನ್ನು ಸ್ಮರಿಸಲು ನೀಡಲಾಗುತ್ತದೆ.

## ಪ್ರಶಸ್ತಿ ಪುರಸ್ಕೃತರು 
## ಉಲ್ಲೇಖಗಳು 
ವರ್ಗ:ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ವರ್ಗ:ಕರ್ನಾಟಕ
ವರ್ಗ:ಭಾರತೀಯ ಪ್ರಶಸ್ತಿಗಳು
ವರ್ಣಶಿಲ್ಪಿ ವೆಂಕಟಪ್ಪ ಪ್ರಶಸ್ತಿ

ವರ್ಣಶಿಲ್ಪಯಲ್ಲಿ ಅನನ್ಯ ಸೇವೆ ಸಲ್ಲಿಸಿದವರಿಗೆ ನೀಡಲಾಗುವದು.ಕರ್ನಾಟಕ ರಾಜ್ಯ ರಾಜ್ಯ ಸರ್ಕಾರದಿಂದ ಸಮ್ಮಾನಿಸುಲ ಪ್ರತಿಷ್ಠಿತ 'ವರ್ಣಶಿಲ್ಪಿ ವೆಂಕಟಪ್ಪ ಪ್ರಶಸ್ತಿ.

## ವರ್ಣಶಿಲ್ಪಿ ವೆಂಕಟಪ್ಪ ಪ್ರಶಸ್ತಿ ಪುರಸ್ಕೃತ ಮಹನೀಯರುಗಳು 
ವರ್ಗ:ಪ್ರಶಸ್ತಿಗಳು
ಮಲೆನಾಡು

ಕರ್ನಾಟಕದಲ್ಲಿ ಕಂಡುಬರುವ ಪಶ್ಚಿಮ ಘಟ್ಟಗಳು ಇರುವ ಪ್ರದೇಶಗಳನ್ನು ಮಲೆನಾಡು ಎನ್ನುತ್ತಾರೆ. ವರ್ಷದ ಬಹುಪಾಲು ದಿನ ಮಳೆ ಸುರಿಯುತ್ತಿರುವದರಿಂದ ಮತ್ತು ನಿತ್ಯ ಹರಿದ್ವರ್ಣ ಕಾಡುಗಳಿಂದ ಆವೃತವಾಗಿರುವ ಬೆಟ್ಟಗಳು ಕೂಡಿರುವದರಿಂದ ಮಲೆನಾಡು ಎಂಬ ಹೆಸರು ಬಂದಿದೆ.  ಶಿವಮೊಗ್ಗ ವನ್ನು ಮಲೆನಾಡಿನ ಹೆಬ್ಬಾಗಿಲು ಎಂದು ಕರೆಯುತ್ತಾರೆ. ಈ ಪ್ರದೇಶದ ಜನರು ಪ್ರಕೃತಿಯನ್ನು ಆರಾಧಿಸುತ್ತಾ, ಹಿಂದುತ್ವವನ್ನು ಅಳವಡಿಸಿಕೊಂಡಿದ್ದಾರೆ.

## ಚಿತ್ರಸಂಪುಟ 

ಚಿತ್ರ:FatuIva TropicalRainForest 20061111.jpg|ಕಾಡು ಮೇಡು
ಚಿತ್ರ:Jog Falls Wide.jpg|ಜೋಗ ಜಲಪಾತ, ಸಾಗರ ತಾಲೂಕು, ಶಿವಮೊಗ್ಗ ಜಿಲ್ಲೆ
ಚಿತ್ರ:BharaChukki-Water-Falls-02.jpg|ಭರಚುಕ್ಕಿ

## ಮಲೆನಾಡ ತಿನಿಸುಗಳು 
ಕರಿಮೀನು ಚಟ್ನಿ: ಮಳೆಗಾಲ ಶುರುವಾಗಿ ಜಮೀನಿನ ನೀರು ಹಳ್ಳಕ್ಕೆ ಬಿದ್ದು ಹಳ್ಳದ ನೀರು ಹೊಳೆಗೆ ಸೇರಲು ಶುರುವಾದಾಗ ಹೊಳೆಯಲ್ಲಿರುವ ಮೀನುಗಳು ನೀರಿನ ವಿರುದ್ದ ದಿಕ್ಕಿಗೆ ಈಜುತ್ತಾ ಹೊಳೆಯಿಂದ ಹಳ್ಳಕ್ಕೆ, ಹಳ್ಳದಿಂದ ಜಮೀನಿಗೆ ಮೊಟ್ಟೆ ಇಡಲು ಬಂದು ಸೇರುತ್ತವೆ. ಒಂದೆರಡು ದಿನ ಜೋರು ಮಳೆಯಾದಾಗ ಮಲೆನಾಡಿಗರು ನೀರು ಬೀಳುವ ಜಾಗಗಳಲ್ಲಿ ಇರುಳಿನ ಹೊತ್ತು ಕಾದು ಕುಳಿತು ಈ ರೀತಿ ಬಂದು ಸೇರುವ ಮೀನುಗಳನ್ನು ಬೇಟೆಯಾಡುತ್ತಾರೆ, ಇವುಗಳಿಗೆ ಹತ್ಮೀನು(ಹತ್ತುವ ಮೀನು) ಎಂದು ಕರೆಯುತ್ತಾರೆ.

ಇನ್ನೂ ನಾಟಿಯಾದ ಮೇಲೆ ಬತ್ತದ ಸಸಿಗಳು ಒಂದು ಅಡಿ ಎತ್ತರಕ್ಕೆ ಬೆಳೆದಿರುವಾಗ ಬಂದು ಸೇರುವ ಮೀನುಗಳು ನೀರು ತುಂಬಿದ ಗದ್ದೆಯಲ್ಲಿ ಮೊಟ್ಟೆ ಇಟ್ಟು ಮರಿ ಮಾಡಿರುತ್ತವೆ. ಮೂರು ನಾಲ್ಕು ತಿಂಗಳಲ್ಲಿ ಗದ್ದೆಗಳಲ್ಲಿ ಬೆಳೆದು ಸ್ವಲ್ಪ ದಪ್ಪನಾಗುತ್ತವೆ. ಅವು ಮಳೆಗಾಲ ಕಡಿಮೆಯಾಗುವ ಕಾಲ ಅಂದರೆ ಸೆಪ್ಟೆಂಬರ್-ಅಕ್ಟೋಬರ್ ತಿಂಗಳುಗಳಲ್ಲಿ ವಾಪಸು ಹಳ್ಳ ಸೇರಿ ಹೊಳೆಗೆ ಹೋಗುತ್ತವೆ. ಈ ಕಾಲದಲ್ಲಿ ಅವರವರ ಗದ್ದೆಗಳಲ್ಲಿ ಮೀನು ಹಿಡಿಯಲು ಎಲ್ಲಾ ಬಾಗದ ನೀರು ಒಂದೆಡೆಯಿಂದ ಹೊರಹೋಗಲು ಒಂದು ಕಡುವೆ ಮಾಡಿ ಅದಕ್ಕೆ ಒಂದು ಕೂಣಿ(ಮೀನು/ಏಡಿ ಹಿಡಿಯಲು ಬಳಸುವ ಸಾದನ)ವನ್ನು ಇಡುತ್ತಾರೆ. ಆ ಸಮಯದಲ್ಲಿ ಸ್ವಲ್ಪ ಮಳೆ ಬಂದು ನೀರು ಕಡುವೆಯ ಮುಕಾಂತರ ಕೂಣಿಗೆ ಬೀಳುತ್ತದೆ. ಆಗ ರಾಶಿ ರಾಶಿ ಮೀನುಗಳು ಕೂಣಿಯಲ್ಲಿ ಸಿಕ್ಕಿ ಹಾಕಿಕೊಳ್ಳುತ್ತವೆ. ಇವು ಸಣ್ಣ ಮೀನುಗಳು ಇವುಗಳನ್ನು ಒಣಗಿಸುತ್ತಾರೆ. ಬಿಸಿಲಿದ್ದರೆ ಬಿಸಿಲಿನಲ್ಲಿ, ಇಲ್ಲದಿದ್ದರೆ 3-4 ಅಡಿಗಳಶ್ಟು ಎತ್ತರಕ್ಕೆ ಅಡಿಕೆ ಒಣಗಿಸುವ ತಟ್ಟಿಯಲ್ಲಿ ಮೀನುಗಳನ್ನು ಹರಡಿ, ಅಡಿಗಡೆಯಿಂದ ಬೆಂಕಿಯ ಶಾಕದಿಂದ ಒಣಗಿಸುತ್ತಾರೆ. ಹೀಗೆ ಹೊಗೆಯಲ್ಲಿ ಒಣಗುವುದರಿಂದ ಮೀನುಗಳ ಬಣ್ಣ ಕಪ್ಪು ಬಣ್ಣಕ್ಕೆ ತಿರುಗುತ್ತದೆ ಹಾಗಾಗಿ ಇದಕ್ಕೆ ಕರಿಮೀನು ಎಂದು ಹೆಸರು!

ಒಣಗಿಸಿದ ಕರಿಮೀನುಗಳನ್ನು ಮಣ್ಣಿನ ಗಡಿಗೆಗಳಿಗೆ ತುಂಬಿಸುತ್ತಾರೆ. ಗಡಿಗೆಗೆ ತುಂಬಿಸುವಾಗ ಸ್ವಲ್ಪ ಬಿಳೆಹುಳ್ಳನ್ನು ಸಣ್ಣಗೆ ಕತ್ತರಿಸಿ ಅದರ ಜೊತೆ ಸೇರಿಸಿ ತುಂಬಿಡುತ್ತಾರೆ. ಬಿಳೆಹುಲ್ಲು ಅದನ್ನು ಶಾಕವಾಗಿಡುತ್ತೆ. ಉಪಯೋಗಿಸಲು ಬೇಕಾದಾಗ ಎಶ್ಟು ಬೇಕೋ ಅಶ್ಟು ಮೀನನ್ನು ಆರಿಸಿ ತೆಗೆದು ಚೆನ್ನಾಗಿ ತೊಳೆದು ಹುಳಿ, ಉಪ್ಪು, ಕಾರ, ಸಾಂಬಾರು ಪದಾರ್ತ ಸೇರಿಸಿ ಎಣ್ಣೆಯಲ್ಲಿ ಒಗ್ಗರಣೆ ಹಾಕಿ ಬೇಯಿಸುತ್ತಾರೆ. ಇದನ್ನೇ ಕರಿಮೀನು ಚಟ್ನಿ ಎನ್ನುತ್ತಾರೆ. ರುಚಿಯಾಗೂ ಇರುತ್ತೆ!

## ಉಲ್ಲೇಖಗಳು 
ವರ್ಗ:ಅಡಿಕೆ
ವರ್ಗ:ಮಲೆನಾಡು
ವರ್ಗ:ಕುವೆಂಪುರವರ ಕೃತಿಗಳು
ಮಹೇಂದರ್

ಎಸ್.ಮಹೇಂದರ್ ಇವರು ಮೈಸೂರು, ಕೊಳ್ಳೆಗಾಲ ತಾಲುಕಿನ ಬಂಡಹಳ್ಳಿ ಗ್ರಾಮದವರು. ಇವರು ಪ್ರಥಮ ಬಾರಿಗೆ ಕೊಳ್ಳೆಗಾಲದ ಸ್ನೇಹಿತರ ನಿರ್ಮಾಣದಲ್ಲಿ ಪ್ರಣಯದ ಪಕ್ಷಿಗಳು (ರಮೆಶ್-ನಾಯಕ) ಎಂಬ ಚಲನಚಿತ್ರವನ್ನು ನಿರ್ದೇಶಿಸಿದರು. ಆ ನಂತರ ರಘುವೀರ್ ನಾಯಕ ನಟನಾಗಿ ನಟಿಸಿದ  ಶೃಂಗಾರ ಕಾವ್ಯ ನಿರ್ದೇಶಿಸಿದರು. ಇದು  ಸುಪರ್ ಡುಪರ್ ಹಿಟ್ ಅಯಿತು.
ಪ್ರಸಿದ್ಧ ನಟಿ ಶ್ರುತಿಯನ್ನು ವಿವಾಹ ವಾದರು. ಇವರಿಗೆ ಒಬ್ಬ ಮಗಳು ಇದ್ದಾಳೆ.

ಇವರು ಪ್ರಮುಖ ನಾಯಕ ನಟರನ್ನು ಹಾಕಿಕೊಂಡು ಚಿತ್ರ ಮಾಡಿದ್ದಾರೆ.

ವರ್ಗ:ನಿರ್ದೇಶಕರು
ವೈದ್ಯಕೀಯ ಶ್ರವಣಾತೀತ ಧ್ವನಿಚಿತ್ರಣ

**ರೋಗನಿದಾನ ಧ್ವನಿಚಿತ್ರಣ**ವು (**ಶ್ರವಣಾತೀತ ಧ್ವನಿಚಿತ್ರಣ**) ಸಂಭಾವ್ಯ ರೋಗನಿದಾನಮಾಡಲು ಅಥವಾ ಅಂಗಹಾನಿಗಳಿಗಾಗಿ ಸ್ನಾಯು ರಜ್ಜುಗಳು, ಸ್ನಾಯುಗಳು, ಸಂಧಿಗಳು, ನಾಳಗಳು ಮತ್ತು ಆಂತರಿಕ ಅಂಗಗಳನ್ನು ಒಳಗೊಂಡಂತೆ ಚರ್ಮದ ಕೆಳಗಿನ ಶಾರೀರಿಕ ರಚನೆಗಳನ್ನು ಚಿತ್ರಿಸಲು ಬಳಸಲಾಗುವ ಒಂದು ಶ್ರವಣಾತೀತ ಧ್ವನಿ-ಆಧಾರಿತ ರೋಗನಿದಾನದ ಚಿತ್ರಣ ತಂತ್ರ. ಪ್ರಸೂತಿ ಧ್ವನಿಚಿತ್ರಣವನ್ನು ಸಾಮಾನ್ಯವಾಗಿ ಬಸಿರಿನ ಅವಧಿಯಲ್ಲಿ ಬಳಸಲಾಗುತ್ತದೆ ಮತ್ತು ಇದು ಸಾರ್ವಜನಿಕರಿಂದ ವ್ಯಾಪಕವಾಗಿ ಮಾನ್ಯತೆ ಪಡೆದಿದೆ. ವೈದ್ಯಶಾಸ್ತ್ರದಲ್ಲಿ ಬಳಸಲಾಗುವ ಅತ್ಯಧಿಕ ರೋಗನಿದಾನ ಮತ್ತು ಚಿಕಿತ್ಸಕ ಉಪಯೋಗಗಳಿವೆ.

ವರ್ಗ:ವೈದ್ಯಕೀಯ ಚಿತ್ರಣ ವಿಧಾನಗಳು
ವರ್ಗ:ವೈದ್ಯಕೀಯ
ವರ್ಗ:ವೈದ್ಯ ಸಂಬಂಧ ಚಿಕಿತ್ಸೆ
ಸಿಲ್ಕ್ ಸ್ಮಿತಾ

**ಸಿಲ್ಕ್ ಸ್ಮಿತಾ**  (2 ಡಿಸೆಂಬರ್ 1960 – 23 ಸೆಪ್ಟೆಂಬರ್ 1996)  ದಕ್ಷಿಣ ಭಾರತದ ಚಲನಚಿತ್ರ ನಟಿ. 
ಸ್ಮಿತಾ ಉತ್ತಮ ನಡತೆಯುಳ್ಳ ಪಾತ್ರಗಳಲ್ಲಿ ಅಭಿನಯಿಸಿದರಾದರೂ, ಅವರು ಸಾಫ್ಟ್‌ಕೋರ್ ಚಿತ್ರಗಳಲ್ಲಿನ ಮನಮೋಹಕ ಪಾತ್ರಗಳಿಗೆ ಜನಪ್ರಿಯರಾದರು

## ಜೀವನಚರಿತ್ರೆ 
 **ವಿಜಯಲಕ್ಷ್ಮಿ**  ಎಂಬ ಹೆಸರಿನ ಇವರು ಆಂಧ್ರ ಪ್ರದೇಶದ ಎಲೂರು ಪ್ರದೇಶದಲ್ಲಿ ಒಂದು ಬಡ ಕುಟಿಂಬದಲ್ಲಿ ಜನಿಸಿದರು, 
ನಾಲ್ಕನೇ ತರಗತಿಗೆ ತನ್ನ ವಿದ್ಯಾಬ್ಯಾಸವನ್ನು ನಿಲ್ಲಿಸಿ ಚಲನಚಿತ್ರ ತಾರೆಯಾಗಲು ನಿರ್ಧರಿಸಿದರು.  ಆಕೆಯ ಚಿಕ್ಕಮ್ಮನ ಜೊತೆಯಲ್ಲಿ ಮದ್ರಾಸ್‌ಗೆ ತೆರಳಿದರು 
(ಆಗಿನ ದಕ್ಷಿಣ ಭಾರತದ ಚಲನಚಿತ್ರ), ತಕ್ಷಣವೇ ಆಕೆಗೆ ಒಬ್ಬ ಪ್ರಾಯೋಜಕರು ದೊರೆತು ಸ್ಮಿತಾ ಎಂಬ ಹೆಸರನ್ನು ಸೂಚಿಸಿದರು.  ಆಕೆಯ ಮೊದಲ ಪ್ರಮುಖ ತಮಿಳು ಚಿತ್ರ 1979ರ  *ವಂದಿ ಚಕ್ರಂ*  (*The Wheel* )ನಿಂದ ಹೆಚ್ಚು ಗುರುತಿಸಲ್ಪಟ್ಟ ನಂತರ ಆ ಚಿತ್ರದಲ್ಲಿನ ಪಾತ್ರದ ಹೆಸರಾದ "ಸಿಲ್ಕ್" ಎಂಬ ಹೆಸರನ್ನು ಪಡೆದಳು..

### ವೃತ್ತಿಜೀವನ
ಸಿಲ್ಕ್ ಸ್ಮಿತಾ ಸುಮಾರು 200 ತಮಿಳು, ಮಲಯಾಳಂ, ತೆಲುಗು, ಕನ್ನಡ ಮತ್ತು ಕೆಲವೇ ಹಿಂದಿ ಚಲನಚಿತ್ರಗಳಲ್ಲಿ ತಾರೆಯಾಗಿ ಮೆರೆದಳು.  ಆಕೆಯ ಕುಣಿತದ ಸಂಖ್ಯೆಗಳು ಮತ್ತು ಆಕೆಯ *ಮೂಂಡ್ರು ಮುಗಮ್‌* ನಂತಹ ಚಿತ್ರಗಳಲ್ಲಿನ ದಿಟ್ಟ ಅಭಿನಯದಿಂದಾಗಿ ತಮಿಳು, ಕನ್ನಡ,*ಮಲಯಾಳಂ*  ಮತ್ತು *ತೆಲುಗು*    ಚಿತ್ರರಂಗದ ಕಾಮೋತ್ತೇಜಕ ಪಾತ್ರಗಳ ಸಂಕೇತವಾದಳು. ಆಕೆಯ ಐಟಮ್ ಪಾತ್ರದ ಅಭಿನಯದ *ಅಮರಾನ್*  ನಂತಹ ಚಿತ್ರಗಳು ಬಾಕ್ಸ್ ಆಫೀಸ್‌ನಲ್ಲಿ ಅದ್ದೂರಿ ಪ್ರದರ್ಶನ ಕಂಡವು.  ಕೆಲ ಚಿತ್ರ ವಿಮರ್ಶಕರು, ಇತಿಹಾಸಕಾರರು ಮತ್ತು ಪತ್ರಕರ್ತರು ಆಕೆಯನ್ನು ನಯವಾದ ಅಶ್ಲೀಲ ನಟಿ ಎಂದು ಬಣ್ಣಿಸಿದ್ದಾರೆ. . 
ಆಕೆಯ ಬಹಳಷ್ಟು ಚಿತ್ರಗಳು ಅಶ್ಲೀಲತೆಯನ್ನು ಹೊಂದಿದ್ದವು ಮತ್ತು ಒಂದು ಸಾಮಾನ್ಯ ಪ್ರಸಂಗವೆಂದರೆ ಆಕೆ ಅತ್ಯಲ್ಪ ಬಟ್ಟೆ ಹೊಂದಿರುವ ಬಿಕಿನಿಗಳನ್ನು ಧರಿಸಿ ಮನಸ್ಸಿಗೆ ಬಂದಂತೆ ವಿಚಿತ್ರವಾಗಿ ವರ್ತಿಸುತ್ತಾ ಪುಂಡಾಟಿಕೆ ಮಾಡುವುದಾಗಿತ್ತು.  
ವಿರಳವಾದ ಅಶ್ಲೀಲವಲ್ಲದ ಚಿತ್ರವಾದ *ಸೀತಾಕೊಕ ಚಿಲಕ* (1981)ದಲ್ಲಿ ಗಂಡನಿಂದ ದ್ರೋಹಕ್ಕೊಳಗಾದ ಹೆಂಡತಿಯ ಪಾತ್ರದಲ್ಲಿಯೂ ಸಹ  ಆಕೆ ವಿಮರ್ಶಕರನ್ನು ಹಾಗೂ ಪ್ರೇಕ್ಷಕರ ಮನಸ್ಸಿನಲ್ಲಿ ತನ್ನದೇ ಆದ ಛಾಪನ್ನು ಮೂಡಿಸಿದರು.

ಆಕೆಯ ಚಿತ್ರಗಳಲ್ಲೊಂದಾದ, *ಲಯನಮ್* , ಚಿತ್ರವು ಇಂಡಿಯಾದ ವಯಸ್ಕರ ಚಲನಚಿತ್ರರಂಗದಲ್ಲಿ ಬಹಳಷ್ಟು ಯೋಗ್ಯವೆನಿಸಿ ಹೆಸರುಗಳಿಸಿತು, ಹಾಗೂ ಅದು *ರೇಷ್ಮಾ ಕಿ ಜವಾನಿ*  ಎಂಬ ಹೆಸರಿನಿಂದ ಹಿಂದಿಯಲ್ಲಿ ಪುನರ್ನಿಮಿತವಾಯಿತು. ಆಕೆಯ ಅತ್ಯಂತ ಹೆಚ್ಚು ಗೌರವಾನ್ವಿತ ಮನೋಜ್ಞ ಅಭಿನಯದ *ಮೂಂದ್ರಮ್ ಪಿರಾಯ್* , ಚಲನಚಿತ್ರವು  *ಸದ್ಮಾ*  ಎಂಬ ಹೆಸರಿನಲ್ಲಿ ಪುನರ್ನಿಮಿತವಾಯಿತು.

### ಮರಣ
 1996ರಲ್ಲಿ , ಸ್ಮಿತಾ ಚೆನ್ನೈನ ಅಪಾರ್ಟ್‌ಮೆಂಟ್ ಒಂದರಲ್ಲಿ ಶವವಾಗಿ ದೊರೆತರು. 
ಅದರ ಹಿಂದಿನ ವರ್ಷದಲ್ಲಿ ಅವರ ವೃತ್ತಿಜೀವನವನ್ನು ಬದಲಾಯಿಸಿ ಚಲನಚಿತ್ರ ನಿರ್ಮಾಪಕಿಯಾಗಬೇಕೆಂದು ಪ್ರಯತ್ನಿಸಿದ್ದರು.  ಹಣಕಾಸಿನ ತೊಂದರೆ,  ಪ್ರೇಮದಲ್ಲಿನ ಆಶಾಭಂಗ ಮತ್ತು ಮದ್ಯಪಾನಕ್ಕೆ ಅಧೀನತೆ ಇವೆಲ್ಲವೂ ಮಾನಸಿಕ ಖಿನ್ನತೆಗೆ ಕಾರಣವಾಯಿತು. ಸ್ಮಿತಾ ಸಾವು ಆತ್ಮಹತ್ಯೆಯೆಂಬ ಸಂಶಯವುಂಟಾಯಿತು

## ಆಯ್ದ ಚಲನಚಿತ್ರಗಳ ಪಟ್ಟಿ 
* *ಯಮಕಿಂಕರುಡು*  (1982)
* *ಮೂಂಡ್ರು ಮುಗಂ*  (1983)
* *ಖೈದಿ*  (1983)
* *ಚಾಲೆಂಜ್*  (1984)
* *ಲಯನಮ್*  (1989)
* *ಹಳ್ಳಿ ಮೇಷ್ಟ್ರು*  (1992)
* *ಸ್ಪಡಿಕಮ್*  (1995)
* *ಅಧರ್ವಮ್*  (1989)

## ಅಡಿಟಿಪ್ಪಣಿಗಳು 
## ಆಕರಗಳು 
* ಆಶಿಶ್ ರಾಜಾಧ್ಯಕ್ಷ, *Encyclopedia of Indian Cinema* ,ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯ ಪ್ರೆಸ್, 1994 (ISBN 0-85170-669-X)
* ರೂಪಾ ಸ್ವಾಮಿನಾಥನ್, *Star Dust: Vignettes from the Fringes of the Film Industry* , Penguin, 2004 (ISBN 0-14-303243-7)
* ಸುಪರ್ಣಾ ಭಾಸ್ಕರನ್, *Made in India: Decolonizations, Queer Sexualities, Trans/National Projects* , Palgrave Macmillan, 2004 (ISBN 1-4039-6726-1)

## ಹೊರಗಿನ ಕೊಂಡಿಗಳು 
* 

ವರ್ಗ:೧೯೮೬ ಜನನ
ವರ್ಗ:ಭಾರತೀಯ ನಟರು
ವರ್ಗ:ತಮಿಳು ನಟರು
ವರ್ಗ:ಆತ್ಮಹತ್ಯೆ ಮಾಡಿಕೊಂಡ ನಟರು
ವರ್ಗ:ತೆಲುಗು ಜನ
ವರ್ಗ:ಕನ್ನಡ ಚಲನಚಿತ್ರ ಕಲಾವಿದರು
ವರ್ಗ:ಇಂಡಿಯಾದಲ್ಲಿನ ಆತ್ಮಹತ್ಯೆಗಳು
ವರ್ಗ:ಪಶ್ಚಿಮ ಗೋದಾವರಿಯಿಂದ ಬಂದ ಜನರು
ವರ್ಗ:ಮಲಯಾಳಿಯಲ್ಲದ ಮಲಯಾಳಂ ಚಿತ್ರಗಳ ನಟರು
ವರ್ಗ:ಚಲನಚಿತ್ರ ನಟಿಯರು
ರಕ್ತಾಕ್ಷಿ

ಕುವೆಂಪು ಅವರು ಷೇಕ್ಸ್ ಪಿಯರನ ಹ್ಯಾಮ್ಲ್ ಟ್ ನಾಟಕವನ್ನು ಮೂಲವಾಗಿ ಇರಿಸಿಕೊಂಡು ಈ ನಾಟಕವನ್ನು ಬರೆದಿದ್ದಾರೆ. ಬಿದನೂರಿನ ಸಂಸ್ಠಾನದ ಕಥೆಯನ್ನು ಇದಕ್ಕೆ ಅಳವಡಿಸಿಕೊಂಡಿದ್ದಾರೆ.ಹ್ಯಾಮ್ಲ್ ಟ್ ನಲ್ಲಿ ನಾಯಕ ಹ್ಯಾಮ್ಲ್ ಟ್  ಪ್ರಧಾನವಾಗಿದ್ದರೆ ಇಲ್ಲಿ ರುದ್ರಾಂಬೆಯ ಪಾತ್ರಕ್ಕೆ ಹೆಚ್ಚಿನ ಪ್ರಾಶಸ್ತ್ಯವಿದೆ.

ವರ್ಗ:ಕುವೆಂಪುರವರ ಕೃತಿಗಳು
ಕ್ರಿಯಾಟಿನ್

**ಕ್ರೀಯಾಟ್ನಿನ್** (ಗ್ರೀಸ್‌ನ ಭಾಷೆಯ *ಕ್ರೀಯಾಸ್* ಅಂದರೆ ಮಾಂಸ ಎಂಬ ಶಬ್ದದಿಂದ) ಸ್ನಾಯುವಲ್ಲಿನ ಕ್ರೀಯಟಿನ್ ಫಾಸ್ಫೇಟ್‌ನ ಒಂದು ವಿಭಜಿತ ಉತ್ಪನ್ನ, ಮತ್ತು ಸಾಮಾನ್ಯವಾಗಿ ಕ್ರಮಬದ್ಧವಾದ ಸ್ಥಿರ ಪ್ರಮಾಣದಲ್ಲಿ (ಸ್ನಾಯು ರಾಶಿಯನ್ನು ಅವಲಂಬಿಸಿ) ದೇಹದಿಂದ ಉತ್ಪತ್ತಿಯಾಗುತ್ತದೆ. ರಾಸಾಯನಿಕವಾಗಿ, ಕ್ರೀಯಾಟ್ನಿನ್ ಅಪ್ರಯತ್ನಿತವಾಗಿ ರಚನೆಯಾಗುವ ಕ್ರೀಯಟಿನ್‌ನ ಒಂದು ವರ್ತುಲಾಕಾರದ ನಿಷ್ಪನ್ನ. ಕ್ರೀಯಾಟ್ನಿನ್ ರಕ್ತದಿಂದಾಚೆಗೆ ಮುಖ್ಯವಾಗಿ ಮೂತ್ರಪಿಂಡಗಳಿಂದ ಬಸಿಯಲ್ಪಡುತ್ತದೆ, ಆದರೂ ಸಣ್ಣ ಪ್ರಮಾಣವು ಮೂತ್ರಪಿಂಡಗಳಿಂದ ಮೂತ್ರದಲ್ಲಿ ಸಕ್ರಿಯವಾಗಿ ಸ್ರವಿಸಲ್ಪಡುತ್ತದೆ.

**ಕ್ರಿಯಾಟಿನ್** (ಮೀಥೈಲ್ ಗ್ವಾನಿಡಿನೋ ಅಸಿಟಿಕ್ ಆಮ್ಲ) ದೇಹದಲ್ಲಿ ಸಾರಜನಕದ ಚಯಾಪಚಯದ ಒಂದು ಅಂತಿಮ ವ್ಯುತ್ಪನ್ನ. ಆರೋಗ್ಯಶಾಲಿ ವಯಸ್ಕನ ಮೂತ್ರದಲ್ಲಿ ಬಹು ಸ್ವಲ್ಪ ಮೊತ್ತದಲ್ಲಿ ಮಾತ್ರ ಕಂಡುಬರುತ್ತದೆ. ಆದರೆ ಗರ್ಭಿಣಿಯರ ಮತ್ತು ಮಕ್ಕಳ ಮೂತ್ರದಲ್ಲಿ ಇದರ ಮೊತ್ತ ಹೆಚ್ಚು. ಆಹಾರ ಕೊರತೆಯಿಂದ ಮಾಂಸಖಂಡಗಳು ಜೀರ್ಣವಾಗಲು ಪ್ರಾರಂಭಿಸಿದಾಗ, ಇಲ್ಲವೇ ಜ್ವರಬಾಧೆ ಉಂಟಾದಾಗ, ಇಲ್ಲವೇ ಯಕೃತ್ತಿನ ಕ್ಯಾನ್ಸರಿನಲ್ಲಿ ಇದರ ಮೊತ್ತ ಮೂತ್ರದಲ್ಲಿ ಹೆಚ್ಚುತ್ತದೆ. ಇದು ಗಮನಾರ್ಹವಾಗಿ ಅಧಿಕವಾದ ಪರಿಸ್ಥಿತಿಗೆ ಕ್ರಿಯಾಟಿನೂರಿಯ ಎಂದು ಹೆಸರು. ದೇಹದಲ್ಲಿ ಕ್ರಿಯಾಟಿನಿನ ಸಂಶ್ಲೇಷಣೆ ಆಗುತ್ತದೆ. ಒಂದು ಕ್ರಿಯಾಶ್ರೇಣಿಯಲ್ಲಿ ಆರ್ಜಿನಿನ್ ತನ್ನ ಗ್ವಾನಿಡಿನೋ ಪುಂಜವನ್ನು ಗ್ಲೈಸಿನ್ನಿಗೆ ನೀಡುತ್ತದೆ. ಉತ್ಪತ್ತಿಯಾಗುವ ಮಧ್ಯವರ್ತಿ ಗ್ವಾನಿಡಿನೋ ಅಸಿಟಿಕ್ ಆಮ್ಲ ಕೋಲಿನ್ ಅಥವಾ ಮೆಥಿಯೋನ್ನಿನಿಂದ ಮೀಥೈಲ್ ಪುಂಜವನ್ನು ಪಡೆದು ಕ್ರಿಯಾಟನ್ನಿಗೆ ಪರಿವರ್ತನೆಯಾಗುತ್ತದೆ.

ಕ್ರಿಯಾಟಿನ್ ಫಾಸ್ಫೇಟ್ ರೂಪದಲ್ಲಿರುವ ಕ್ರಿಯಾಟಿನ್ ಮಾಂಸಖಂಡಗಳ ಸಂಕೋಚನ ಕ್ರಿಯೆಯಲ್ಲಿ ಶಕ್ತಿಯನ್ನು ಒದಗಿಸುವ ಒಂದು ಮೂಲ. ಜಡಮಾಂಸ ಖಂಡದಲ್ಲಿ ಕ್ರಿಯಾಟಿನ್ ಫಾಸ್ಫೇಟ್ ಸಂಯುಕ್ತದ ಮೊತ್ತ ಹೆಚ್ಚಾಗಿರುತ್ತದೆ. ಮಾಂಸ ಖಂಡದಲ್ಲಿ ಕ್ರಿಯಾಟಿನ್ ಕೈನೇಸ್ ಎಂಬ ಕಿಣ್ವವಿದೆ. ಶಕ್ತಿಯ ಅಗತ್ಯ ಉಂಟಾದಾಗ ಈ ಕಿಣ್ವ ಕೆಳಗಿನ ಕ್ರಿಯೆಯನ್ನು ವರ್ಧಿಸುತ್ತದೆ :

ಕ್ರಿಯಾಟಿನ್ ಫಾಸ್ಫೇಟ್ + ಎಡಿಪಿ ಕ್ರಿಯಾಟಿನ್ + ಎಟಿಪಿ ಉತ್ಪತ್ತಿಯಾಗುವ ಎಟಿಪಿ (ಅಡಿನೋಸಿನ್ ಟ್ರೈ ಫಾಸ್ಪೇಟ್) ಮಾಂಸಖಂಡಗಳ ಸಂಕೋಚನ ಕ್ರಿಯೆಗೆ ಬೇಕಾದ ಶಕ್ತಿಯನ್ನು ಒದಗಿಸುತ್ತದೆ.

ಕ್ರಿಯಾಟಿನ್ ನೀರಿನಲ್ಲಿ ವಿಲೀನವಾಗುತ್ತದೆ. ದ್ರಾವಣ ಅಸ್ಥಿರ ಮತ್ತು ನಿಧಾನವಾಗಿ ಅಣುವಿನಲ್ಲಿರುವ ಜಲಾಂಶದ ನಷ್ಟದಿಂದ ಅದರ ಅಜಲರೂಪ (ಅನ್‍ಹೈಡ್ರಸ್) ಕ್ರಿಯಾಟಿನ್ನಿಗೆ ಪರಿವರ್ತನೆಯಾಗುತ್ತದೆ. ದ್ರಾವಣವನ್ನು ಕಾಯಿಸಿದಾಗ ಇಲ್ಲವೆ ಆಮ್ಲದ ಇರವಿನಲ್ಲಿದ್ದಾಗ ಈ ಬದಲಾವಣೆ ಶೀಘ್ರವಾಗಿ ಜರುಗುತ್ತದೆ. ಈ ಕ್ರಿಯೆಯ ಆಧಾರದ ಮೇಲೆ ಕ್ರಿಯಾಟಿನ್ನನ್ನು ಪರಿಮಾಣಾತ್ಮಕವಾಗಿ ನಿರ್ಧರಿಸುವ ವಿಧಾನವೊಂದನ್ನು ರೂಪಿಸಲಾಗಿದೆ.

**ಕ್ರಿಯಾಟಿನಿನ್** ಕ್ರಿಯಾಟಿನ್ನಿನ ಅಜಲ. ಮಾನವನ ಮೂತ್ರದಲ್ಲಿ ತಪ್ಪದೆ ಕಂಡು ಬರುವ ವಸ್ತು. ಸಾಧಾರಣ ಪರಿಸ್ಥಿತಿಯಲ್ಲಿ ಒಬ್ಬ ವಯಸ್ಕ ವ್ಯಕ್ತಿ 24 ಗಂಟೆಯ ಅವಧಿಯಲ್ಲಿ ಸುಮಾರು 1-1.8 ಗ್ರಾಮ್ ಕ್ರಿಯಾಟಿನಿನನ್ನು ವಿಸರ್ಜಿಸುತ್ತಾನೆ. ಈ ಮೊತ್ತ ಆತ ಸ್ವೀಕರಿಸುವ ಆಹಾರವನ್ನು ಸ್ವಲ್ಪಮಟ್ಟಿಗೆ ಅವಲಂಬಿಸುತ್ತದೆ. ಏಕೆಂದರೆ ತಿನ್ನುವ ಆಹಾರದಲ್ಲಿರಬಹುದಾದ ಕ್ರಿಯಾಟಿನಿನ್ ದೇಹದಲ್ಲಿ ಯಾವ ಬದಲಾವಣೆಗೂ ಒಳಗಾಗದೆ ಮೂತ್ರದಲ್ಲಿ ವಿಸರ್ಜಿತವಾಗುತ್ತದೆ. ಕ್ರಿಯಾಟಿನಿನ್ ನಿರ್ವರ್ಣವಾದ ಮತ್ತು ಹೊಳೆಯುವ ಹರಳುಗಳಂತೆ ಸ್ಫಟೀಕರಿಸುತ್ತದೆ. ಇದು ತಣ್ಣನೆಯ ನೀರಿಗಿಂತ ಬಿಸಿನೀರಿನಲ್ಲಿ ಹೆಚ್ಚಿಗೆ ವಿಲೀನವಾಗುತ್ತದೆ. ಸಾರ ಆಮ್ಲಗಳೊಂದಿಗೆ ವರ್ತಿಸಿ ಲವಣಗಳನ್ನೂ ಪಿಕ್ರಿಕ್ ಆಮ್ಲದೊಂದಿಗೆ ವರ್ತಿಸಿ ಕೆಂಪು ಬಣ್ಣವನ್ನೂ ಕೊಡುತ್ತದೆ. ಈ ಕ್ರಿಯೆಯ ಆಧಾರದ ಮೇಲೆ ಮೂತ್ರದಲ್ಲಿ ಕ್ರಿಯಾಟನಿನ್ ಮೊತ್ತವನ್ನು ಪರಿಮಾಣಾತ್ಮಕವಾಗಿ ಅಳೆಯುವ ವಿಧಾನವನ್ನು ರೂಪಿಸಲಾಗಿದೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Creatinine at Lab Tests Online 
* Creatinine: analyte monograph  - The Association for Clinical Biochemistry and Laboratory Medicine

ವರ್ಗ:ಶರೀರ ವಿಜ್ಞಾನ
ವರ್ಗ:ಆರೋಗ್ಯ
ವರ್ಗ:ವೈದ್ಯಕೀಯ
ವರ್ಗ:ರಕ್ತ
ಜಲೋದರ

ವೈದ್ಯಶಾಸ್ತ್ರದಲ್ಲಿ (ಜಠರ ಕರುಳು ವಿಜ್ಞಾನ), **ಜಲೋದರ**ವು (**ಕರುಳುಪದರ ಕುಳಿಯ ದ್ರವ**, **ಕರುಳುಪದರ ದ್ರವದ ಹೆಚ್ಚುವರಿ**, ಅಥವಾ ಬಹುಹಿಂದಿನ ಹೆಸರಾದ **ಉದರದ ಬಾವು** ಎಂದೂ ಪರಿಚಿತವಾದ) ಕರುಳುಪದರ ಕುಳಿಯಲ್ಲಿ ದ್ರವದ ಶೇಖರಣೆ. ಇದು ಹೆಚ್ಚು ಸಾಮಾನ್ಯವಾಗಿ ಸಿರೋಸಿಸ್ ಮತ್ತು ತೀವ್ರ ಯಕೃತ್ತು ರೋಗದ ಕಾರಣದಿಂದ ಆಗುವುದಾದರೂ, ಇದರ ಇರುವಿಕೆಯು ಇತರ ದೊಡ್ಡ ವೈದ್ಯಕೀಯ ಸಮಸ್ಯೆಗಳ ಬಗ್ಗೆ ಮುನ್ಸೂಚನೆ ಕೊಡಬಲ್ಲದು. ಕಾರಣದ ರೋಗನಿದಾನವು ಸಾಮಾನ್ಯವಾಗಿ ರಕ್ತಪರೀಕ್ಷೆಗಳು, ಉದರದ ಅಲ್ಟ್ರಾಸೌಂಡ್ ಸ್ಕ್ಯಾನ್, ಮತ್ತು ಸೂಜಿ ಅಥವಾ ಪ್ಯಾರಸೆಂಟೀಸಿಸ್‌ನಿಂದ ದ್ರವದ ನೇರ ತೆಗೆಯುವಿಕೆಯ (ಇದು ಚಿಕಿತ್ಸಕವೂ ಇರಬಹುದು) ಮೂಲಕ ಮಾಡಲಾಗುತ್ತದೆ.

ಜಲೋದರ - ಹೊಟ್ಟೆಯಲ್ಲಿ ನೀರಿನಂಥ ದ್ರವದ ಶೇಖರಣೆಯಿಂದ ಉಂಟಾದ ನೋವಿಲ್ಲದ ಹೊಟ್ಟೆ ಉಬ್ಬರದ ಸ್ಥಿತಿ. (ಅಸೈಟಿಸ್). 

ಸಾಮಾನ್ಯವಾಗಿ ಈ ದ್ರವದ ಸಾಂದ್ರತೆ ಕಡಿಮೆ; ಅಲ್ಲದೆ ಇದರಲ್ಲಿ ಜೀವಕೋಶಗಳು ಬಲು ವಿರಳವಾಗಿವೆ. ಜಲೋದರ ಸ್ವತಃ ಒಂದು ರೋಗವಲ್ಲ. ಆದರೆ ಬೇರೆ ರೋಗಗಳ ಒಂದು ಲಕ್ಷಣವಾಗಿ ಇದು ಕಂಡುಬರುತ್ತದೆ. ಇದರ ಕಾರಣಗಳು ಬೇರೆ ಬೇರೆ. ಯಕೃತ್ತಿನೊಳಹೊಗುವ  ಫೆÇೀರ್ಟಲ್ ಅಭಿಧಮನಿಯಲ್ಲಿ ಯಾವ ಕಾರಣದಿಂದಾದರೂ ರಕ್ತ ಚಲನೆಗೆ ಅಡಚಣೆಯಾದರೆ ಅದರಿಂದ ಜಲೋದರ ಉದ್ಭವಿಸುತ್ತದೆ. ಜಲೋದರಕ್ಕೆ ಇದೇ ಮುಖ್ಯ ಕಾರಣ. ಅಲ್ಲದೆ ಕ್ಷಯ ಮತ್ತು ಏಡಿಗಂತಿಗಳಿಂದ ಬರುವ ಉದರ ಪರಿವೇಷ್ಟನಪಟಲದ (ಪೆರಿಟೋನಿಯಮ್) ರೋಗ ಅಂದರೆ ಪೆರಿಟೋನೈಟಿಸ್, ಮೂತ್ರಜನಕಾಂಗಗಳ ವ್ಯಾಧಿ. ಗುಂಡಿಗೆ ಶಕ್ತಿಗುಂದುವಿಕೆ, ರಕ್ತಪುಷ್ಟಿಹೀನತೆ, ಗುಲ್ಮವೃದ್ಧಿ ಇವೆಲ್ಲವೂ ಜಲೋದರವನ್ನು ಉಂಟುಮಾಡಬಹುದು. ಹೊಟ್ಟೆಯ ಪಕ್ಕೆಗಳು ತುಂಬಿರುವಿಕೆ, ನಾಭಿಯ ಒಳಹೊರಗಾಗುವಿಕೆ (ಇವರ್ಷನ್) ರೋಗಿಯ ಸ್ಥಳ ಬದಲಾವಣೆಯೊಡನೆ ಉದರದ ಮಾರ್ದನಿಗೊಡುವ ಸ್ಥಳ ಬದಲಾವಣೆಯಾಗುವಿಕೆ ಇವುಗಳಿಂದ ಜಲೋದರವನ್ನು ಕಂಡುಹಿಡಿಯಬಹುದು.

## ಲಕ್ಷಣಗಳು 
ಕ್ಷಯದಿಂದ ಬರುವ ಜಲೋದರ ಸಾಮಾನ್ಯವಾಗಿ ತಾರುಣ್ಯದಲ್ಲೆ ಕಂಡುಬರುವುದು. ಏಕೆಂದರೆ ಚಿಕ್ಕವಯಸ್ಸಿನಲ್ಲಿ ಉದರಕ್ಷಯ ಸಾಮಾನ್ಯ. ಸಂಜೆಯಜ್ವರ, ಅಗ್ನಿಮಾಂದ್ಯ, ತೂಕ ಕಡಿಮೆಯಾಗುವುದು, ದೇಹದ ಇತರ ಭಾಗಗಳಲ್ಲಿ ಕ್ಷಯದ ಚಿಹ್ನೆಗಳಿರುವುದು ಇತ್ಯಾದಿಗಳಿಂದ ಉದರಕ್ಷಯವನ್ನು ಗುರುತಿಸಬಹುದು. ಏಡಿಗಂತಿಯಿಂದ ಬರುವ ಜಲೋದರದಲ್ಲಿ ಜನನೇಂದ್ರಿಯಗಳು, ಕರುಳು ಮೊದಲಾದ ದೇಹದ ಇತರ ಭಾಗಗಳಲ್ಲಿ ಆ ವ್ಯಾಧಿಯ ಚಿಹ್ನೆಗಳು ಕಾಣಿಸಿಕೊಳ್ಳುತ್ತವೆ. ಸಿರ್ಹೋಸಿಸ್ ಎಂಬ ಯಕೃತ್ತಿನ ರೋಗದಲ್ಲಿ ಜಲೋದರ  ಮುಂಚೆಯೇ ಪ್ರಕಟವಾಗುತ್ತದೆ. ಕಾಮಾಲೆ ಕೂಡ ಇರಬಹುದು. ಇದೇ ರೀತಿ ಯಕೃತ್ತಿನಲ್ಲಿ ಏಡಿಗಂತಿ, ಜಠರ ಮುಂಗುರುಳು ಮೇದೋಜಿರಕಾಂಗಗಳ ಏಡಿಗಂತಿ ಇವುಗಳಲ್ಲಿ ಪೆÇೀರ್ಟಲ್ ಅಭಿಧಮನಿಯಲ್ಲಿ ರಕ್ತಪರಿಚಲನೆಗೆ ಅಡಚಣೆ ಉಂಟಾಗಿ  ಪ್ರಥಮವಾಗಿ ಜಲೋದರ ತೋರ್ಪಡುವುದು. ಕೆಲಕಾಲ ಕಳೆದ ಬಳಿಕ ಕಾಲಿನಿಂದ ಬರುವ ಅಭಿಧಮನಿಗಳ ಮೇಲೆ ಒತ್ತಡ ಉಂಟಾಗಿ ಕಾಲುಬಾವು ತಲೆದೋರುತ್ತದೆ. ಮೂತ್ರಜನಕಾಂಗಗಳ ರೋಗದಲ್ಲಿ ಮೂತ್ರದಲ್ಲಿ ಕಾಯಿಲೆಯ ವಿಶಿಷ್ಟ ಬದಲಾವಣೆಗಳು ಕಂಡುಬರುತ್ತವೆ. ದೇಹದ ಎಲ್ಲ ಭಾಗಗಳೂ ಊತಗೊಳ್ಳುವುದರ ಜೊತೆಗೆ ಜಲೋದರವೂ ಉಂಟಾಗುತ್ತದೆ. ಪ್ರಾರಂಭದಲ್ಲಿ ಬೆಳಿಗ್ಗೆ ಎದ್ದಾಗ ಮುಖಕಣ್ಣುಗಳು ದದ್ದರಿಸಿಕೊಂಡಿರುವುದು ಸಾಮಾನ್ಯ. ರಕ್ತಬಲಹೀನತೆಯಿಂದ ಮತ್ತು ಆಹಾರದಲ್ಲಿ ಸಸಾರಜನಕದ ಕೊರತೆಯಿಂದ ತಲೆದೋರುವ ಜಲೋದರ ದೇಹದ ಎಲ್ಲ ಭಾಗಗಳ ಊತದ ಜೊತೆಗೆ ಕಾಣಿಸಿಕೊಳ್ಳುವುದು. ಗುಂಡಿಗೆಯ ಶಕ್ತಿಗುಂದಿಕೆಯಿಂದ ಉಂಟಾಗುವ ಜಲೋದರವಾದರೋ ಕಾಲುಗಳು ಊದಿಕೊಂಡ ಬಳಿಕವೇ ವೇದ್ಯವಾಗುತ್ತದೆ. ಅದಕ್ಕೆ ಮೊದಲು ಇರುವುದಿಲ್ಲ. ಅಲ್ಲದೆ ಈ ಸ್ಥಿತಿಯಲ್ಲಿ ಗುಂಡಿಗೆ ಹೊಡೆದುಕೊಳ್ಳುವುದು, ಉಸಿರುಹತ್ತಿ ಬರುವುದು, ಕೆಮ್ಮು ಇತ್ಯಾದಿ ಇರುತ್ತವೆ.

## ಚಿಕಿತ್ಸೆ  
ಸಸಾರಜನಕ ವಸ್ತುಗಳನ್ನು ಹೆಚ್ಚಾಗಿಯೂ ಉಪ್ಪನ್ನು ಕಡಿಮೆಯಾಗಿಯೂ ತೆಗೆದುಕೊಳ್ಳುವುದರಿಂದ ಜಲೋದರವನ್ನು ಕಡಿಮೆಮಾಡಬಹುದು. ಇದಲ್ಲದೆ ಮೂತ್ರಸ್ರಾವೋತ್ತೇಜಕ  ಔಷಧಿಗಳನ್ನು (ಡೈಯೂರಿಟಿಕ್) ಜಲೋದರ ಕಡಿಮೆ ಮಾಡಲು ಉಪಯೋಗಿಸಬಹುದು. ಊಟ ಮತ್ತು ಔಷಧಿ ಇವೆರಡರಿಂದ  ಕಡಿಮೆ ಆಗದ ಮತ್ತು ರೋಗಿಗೆ ಹೆಚ್ಚು ತೊಂದರೆ ಕೊಡುವ ಸಂದರ್ಭಗಳಲ್ಲಿ ಉದರದಲ್ಲಿ ಕೂಡಿರುವ ದ್ರವವನ್ನು ಕಂಡಿಮಾಡಿ ಹೊರಬಿಡುವ (ಪ್ಯಾರಾಸೆಂಟಿಸಿಸ್ ಅಥವಾ ಟ್ಯಾಪಿಂಗ್) ಶಸ್ತ್ರಚಿಕಿತ್ಸೆ ಮಾಡಬಹುದು. ಇವುಗಳ ಜೊತೆಗೆ ರೋಗಕ್ಕೆ ಮೂಲ ಕಾರಣಗಳಾದ ಯಕೃತ್ತಿನ ರೋಗ, ಕ್ಷಯ ಇತ್ಯಾದಿಗಳ ನಿವಾರಣೆಗಳನ್ನೂ ಕೈಗೊಳ್ಳಬೇಕಾಗುತ್ತದೆ.

ವರ್ಗ:ಜಠರ ಕರುಳು ವಿಜ್ಞಾನ
ವರ್ಗ:ರೋಗಗಳು
ವರ್ಗ:ವೈದ್ಯಕೀಯ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ